open-index/open-wikipedia-markdown huggingface dataset:
ভিল জনগোষ্ঠী

**ভিল জনজাতি** হৈছে *[[চাওঁতাল]]* আৰু *গণ্ড*ৰ পিছতেই ভাৰতবৰ্ষৰ তৃতীয়টো বৃহৎ জনজাতি। ভাৰতৰ গুজৰাট, মহাৰাষ্ট্ৰ, মধ্যপ্ৰদেশ আৰু ৰাজস্থানত মূলত ভিলসকলৰ বসতি দেখা পোৱা যায়।

## উৎপত্তি
ভিল (Bhil) শব্দটো দ্ৰাৱিড়িয়ান ভাষাৰ বিল (Bil) শব্দৰ পৰা আহিছে,যাৰ অৰ্থ 'ধনু' (Bow)।

## বসবাস
ভিলসকল পাহাৰীয়া জনজাতি। আৰাৱলী পৰ্বত, বিন্ধ্যা পৰ্বত আৰু সাতপুৰা পৰ্বতৰ পাহাৰীয়া অঞ্চলত আৰু পাহাৰৰ পাদদেশত এওঁলোকে বসবাস কৰে।

## বসতি
প্ৰাকৃতিক ভাৱে উপলব্ধ সামগ্ৰীৰে এওঁলোকে নিজৰ বাসস্থানসমূহ প্ৰস্তুত কৰি লয়। ঘৰৰ চালখন বোকামাটিৰে লেপা থাকে। ঘৰৰ বেৰবোৰ সাধাৰণতে বাঁহৰ আৰু বোকাৰে লেপা। ঘৰৰ ভিতৰভাগত বাহঁ আৰু গছৰ ডাল পাত,শুকান ঘাহঁৰে তৈয়াৰ কৰা বিছনা আদি আচবাব আছে। ঘৰৰ সন্মুখৰ বেৰত সাধাৰণতে বিভিন্ন ধৰণৰ ৰঙীন চিত্ৰ অংকন কৰে।

## খাদ্যাভ্যাস
মেইজ (maize) হৈছে এওঁলোকৰ মুখ্য আহাৰ। ভাত (rice) বিশেষ উৎসৱৰ সময়ত পৰিবেশন কৰা এবিধ আহাৰ। বিভিন্ন মাহজাতীয় শস্য আৰু ঘেহুঁ খেতিও তেওঁলোকে কৰে। হাবিত পোৱা জীৱ জন্তু, মাছ, চৰাই আদিও চিকাৰ কৰে।

## সাজপাৰ
পুৰুষ সকলে মূৰত ফেটা (Feta) নামৰ প্ৰায় ৬/৭ মিটাৰ কাপোৰৰ পাগুৰি মাৰে। গাত খাদী কাপোৰৰ চোলা আৰু ধুতী পৰিধান কৰে। কিন্তু বৰ্তমান যুৱচামে চাৰ্ট পেণ্ট পিন্ধিবলৈ ধৰিছে। মহিলাসকলে পেটিকোত বা ঘাঘৰা (ghaghara), কাপদা(kapda), আৰু শাৰী (sari) পৰিধান কৰে। তেওঁলোকে বিভিন্ন ধৰণৰ ৰূপ, যিংক, নিকেল আদি সস্তীয়া ধাতুৰ অলংকাৰ পিন্ধে।

## সা-সজুঁলি
বাহঁৰ ধেনু-কাঁড় প্ৰধান অস্ত্ৰ। কাঁড়ৰ আগটো লোহাৰৰ দ্বাৰা নিৰ্মিত। ডাঙৰ জন্তু চিকাৰৰ বাবে এনে কাঁড় ব্যৱহাৰ কৰে। ডেগাৰ, দা, জাঠী আদি অস্ত্ৰ ব্যৱহাৰ কৰা দেখা যায়।

## বিবাহ
কৃষিকাৰ্যত সুবিধা হ'বৰ বাবে এওঁলোকে কম বয়সতে বিয়া পাতে। বিধবা বিবাহক সন্মতি জনোৱা হয়। বিয়া নপতাসকলক হীন দৃষ্টিৰে চোৱা হয়।

## শিক্ষা
বৰ্তমানেও প্ৰায় ৮৫% ভিল অশিক্ষিত হৈ আছে। যদিও কিছুসংখ্যক ভিল যুৱ- যুৱতী শিক্ষিত হৈছে সামগ্ৰিকভাৱে অধিকাংশই অশিক্ষিত হৈ থকা দেখা যায়।

## ধৰ্ম
পাহাৰৰ বিশেষ কিছুমান গছ, যেনে আম, তেঁতেলি, আৰু কল গছক তেওঁলোকে দেৱতা জ্ঞান কৰি পূজা অৰ্চনা কৰে।

## উৎসৱ
হোলী এওঁলোকৰ প্ৰধান উৎসৱ। হ'লীক জগান মাতা(jogan mata) বুলিও কোৱা হয়। দেৱালী এওঁলোকৰ আন এটা প্ৰধান উৎসৱ।

## তথ্যসূত্ৰ
শ্ৰেণী:ভাৰতৰ সামাজিক সম্প্ৰদায়সমূহ
বিনেশ্বৰ ব্ৰহ্ম অভিযান্ত্ৰিক মহাবিদ্যালয়

**বিনেশ্বৰ ব্ৰহ্ম অভিযান্ত্ৰিক মহাবিদ্যালয়**(*Bineswar Brahma Engineering College*) অসম চৰকাৰৰ দ্বাৰা ২০০৮ চনত কোকৰাঝাৰ জিলাত প্ৰতিষ্ঠা কৰা হয় । ২০০৬ চনত অসম চৰকাৰে কোকৰাঝাৰত এখন অভিযান্ত্ৰিক মহাবিদ্যালয় প্ৰতিষ্ঠা কৰা হ'ব বুলি ঘোষণা কৰিছিল । সেইমৰ্মে ২০০৮ চনৰ ১৬ আগষ্ট তাৰিখে অসমৰ মুখ্যমন্ত্ৰী শ্ৰী তৰুণ গগৈ ডাঙৰীয়াই কোকৰাঝাৰ চহৰৰ পৰা ৫ কিঃমিঃ নিলগত * চন্দ্ৰপাৰা *  গাঁৱত বিনেশ্বৰ ব্ৰহ্ম অভিযান্ত্ৰিক মহাবিদ্যালয়ৰ আধাৰশিলা স্থাপন কৰে ।
মহাবিদ্যালয়খনৰ নামাকৰণ বড়ো সাহিত্য  সভাৰ প্ৰাক্তন সভাপতি বিনেশ্বৰ ব্ৰহ্মৰ নামত কৰা হয় । এই অভিযান্ত্ৰিক মহাবিদ্যালয়খন AICTE (All India Council for Technical Education)-ৰ মান্যতাপ্ৰাপ্ত। এই প্ৰতিষ্ঠানটো গুৱাহাটী বিশ্ববিদ্যালয়ৰ অধীনৰ।

## অৱস্থান আৰু পৰিবহণ
বিনেশ্বৰ ব্ৰহ্ম অভিযান্ত্ৰিক  মহাবিদ্যালয় কোকৰাঝাৰ চহৰৰ পৰা ৫ কিঃমিঃ নিলগৰ চন্দ্ৰপাৰা গাঁৱত অৱস্থিত ।

## শিক্ষা
মহাবিদ্যালয়ত নিম্নোক্ত শাখাসমূহত শিক্ষা আৰু স্নাতক ডিগ্ৰী প্ৰদান কৰা হয়
### অভিযান্ত্ৰিক পাঠ্যক্ৰম
 

## উৎসৱ
ইয়াত "** Technisia **" নামৰ বাৰ্ষিক উৎসৱৰ আয়োজন কৰা হয়। ৰাজ্যৰ বিভিন্ন স্থানৰ ছাত্ৰ-ছাত্ৰীয়ে এই অনুষ্ঠানত অংশগ্ৰহণ কৰে। ইয়াত মূলতঃ প্ৰযুক্তি আৰু কলা-সংস্কৃতিৰ লগত জড়িত বিভিন্ন প্ৰতিযোগিতা অনুষ্ঠিত হয়। ইয়াৰ উপৰিও ইয়াত নিয়মিতভাৱে "আলোচনাচক্ৰ", "ৰ'বটিক কৰ্মশালা" আৰু বাৰ্ষিক মহাবিদ্যালয় সপ্তাহ অনুষ্ঠিত হয় ।
## ট্ৰেইনিং আৰু প্লেচমেন্ট
মহাবিদ্যালয়ৰ প্ৰশিক্ষণ আৰু সংস্থাপন কোষে ছাত্ৰ-ছাত্ৰীৰ ইন্টাৰ্ণশ্বিপ ট্ৰেইনিং আৰু কেম্পাচ ইন্টাৰভিউসমূহ চোৱাচিতা কৰে। মহাবিদ্যালয়ে ছাত্ৰ-ছাত্ৰীৰ সংস্থাপনৰ ক্ষেত্ৰত উল্লেখযোগ্য সাফল্য দেখুৱাইছে।
## তথ্য সংযোগ

## বাহ্যিক সংযোগ
* আধিকাৰিক ৱেবচাইট

শ্ৰেণী:অসমৰ অভিযান্ত্ৰিক মহাবিদ্যালয়সমূহ
আঞ্চলিক দন্ত চিকিৎসা মহাবিদ্যালয় আৰু চিকিৎসালয়

**আঞ্চলিক দন্ত চিকিৎসা মহাবিদ্যালয় আৰু চিকিৎসালয়** () অসমৰ গুৱাহাটীত অৱস্থিত এখন চৰকাৰী দন্ত চিকিৎসা মহাবিদ্যালয়। ই উত্তৰ পূৱ ভাৰতৰ প্ৰথমখন দন্ত চিকিৎসাৰ মহাবিদ্যালয়। ‌ *আঞ্চলিক দন্ত চিকিৎসা মহাবিদ্যালয়* ১৯৮২ চনত প্ৰতিষ্ঠা কৰা হয়। ‌মহাবিদ্যালয়খন ভাৰতীয় দন্ত পৰিষদ দ্বাৰা স্বীকৃতিপ্ৰাপ্ত আৰু শ্ৰীমন্ত শঙ্কৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত।

## তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
শ্ৰেণী:অসমৰ চিকিৎসালয়
শ্ৰেণী:পোখালি (অসম)
বেইজিং

**বেইজিং**  হৈছে চীনৰ ৰাজধানী আৰু পৃথিৱীৰ আটাইতকৈ বেছি জনসংখ্যাৰ চহৰ সমূহৰ ভিতৰত এখন অন্যতম চহৰ। ২০১৩ চনৰ পিয়লমতে ইয়াৰ জনসংখ্যা আছিল ২,১১,৫০,০০০ জন। জনসংখ্যাৰ ফালৰ পৰা ই পৃথিৱীৰ ত্ৰয়োদশতম বৃহৎ চহৰ। ১৬ খন নগৰ, উপনগৰ আৰু গ্ৰাম্য জিলাৰ সৈতে উত্তৰ চীন অঞ্চল ৰাষ্ট্ৰীয় চৰকাৰৰ প্ৰতক্ষ্য-সঞ্চালিত নগৰসমিতিৰ দ্বাৰা শাসন কৰা হয়। জিনজিনজি চীনৰ নগৰসমিতি অঞ্চল আৰু চীনৰ ৰাষ্ট্ৰীয় ৰাজধানী অঞ্চলৰ সৈতে বেইজিং নগৰসমিতি, দক্ষিণৰ টিয়ানজিন নগৰসমিতিক বাদ দি হেবাই প্ৰভিডেন্সৰ দ্বাৰা আগুৰি আছে।

নগৰৰ জনসংখ্যাৰ দিশৰ পৰা বেইজিং হৈছে ছাংহাইৰ পিছতেই চীনৰ দ্বিতীয় জনবহুল নগৰ। ই চীনৰ ৰাজনৈতিক, সাংস্কৃতিক, শিক্ষাৰ প্ৰধান প্ৰাণ কেন্দ্ৰ। চীনৰ বহুসংখ্যক ৰাষ্টীয় উদ্যোগৰ গৃহ চহৰ হৈছে বেইজিং। তদুপৰি ই হৈছে চীনৰ ৰাষ্ট্ৰীয় ঘাইপথ, এক্সপ্ৰেছৱে, ৰেলপথ, আৰু উচ্চ-গতিৰ ৰেল সংযোগৰ প্ৰধান কেন্দ্ৰস্থল। বেইজিঙৰ বেইজিং কেপিটেল ইণ্টাৰনেচনেল এয়াৰপৰ্ট হৈছে পৃথিৱীৰ এটা অন্যতম অতি ব্যস্ত বিমান বন্দৰ।

বেইজিঙৰ ইতিহাস প্ৰায় তিনি হেজাৰ বছৰ পুৰণি। যোৱা আঠ শতিকা ধৰি ৰাজনৈতিক কেন্দ্ৰস্বৰূপ বেইজিং চীনৰ চাৰিখন মহান ঐতিহাসিক ৰাজধানীৰ অন্যতম। নগৰ খন ইয়াৰ ঐতিহ্যমণ্ডিত অট্টালিকা, মন্দিৰ, উদ্যান, ট'ম্ব, প্ৰাচীৰ আৰু তোৰণসমূহৰ বাবে প্ৰখ্যাত, আৰু ইয়াৰ কলা সংগ্ৰহ আৰু বিশ্ববিদ্যালয়বোৰে ইয়াক চীনৰ কলা আৰু সংস্কৃতিৰ কেন্দ্ৰ হিচাপে গঢ়ি তুলিছে। *[[এনচাইক্ল'পিডিয়া ব্ৰিটেনিকা]]*ৰ টোকা মতে "চীনৰ এই চহৰখনৰ দৰে ৰাজনৈতিক মুখ্যালয় আৰু সাংস্কৃতিক কেন্দ্ৰ হিচাপে কাম কৰা নগৰ পৃথিৱীত কেইখন মাহহে আছে।"  বেইজিঙৰ সাতটা অঞ্চল UNESCOৰ বিশ্ব ঐতিহ্য ক্ষেত্ৰৰ তালিকাত অন্তৰ্ভূক্ত হৈছে – ফ'ৰবিডেন চিটি, টেম্পল অৱ হেভেন, ছামাৰ পেলেচ, মিং ট'ম্বছ্, ঝ'ক'ডিয়ান, বৃহৎ প্ৰাচীৰ, আৰু গ্ৰাণ্ড কেনেল।

গীষ্মকালীন অলিম্পিক ২০০৮ বেইজিঙত অনুস্থিত হৈছিল আৰু শীতকালীন অলিম্পিক ২০২২ও ইয়াতেই অনুস্থিত কৰা হ'ব। ইয়াৰ ফলত চহৰখন দুয়োপ্ৰকাৰৰ অলিম্পিক অনুস্থিত কৰা পৃথিৱীৰ একমাত্ৰ চহৰৰূপে পৰিগণিত হ'ব।
### প্ৰাক ইতিহাস
ফাংচান জিলাৰ জুক'ডিয়ান গাঁওৰ কাষৰ ড্ৰেগন ব'ন পৰ্বতৰ গুহাবোৰত বেইজিং নগৰ সমিতিৰ অতীতৰ "পিকিং মেন"ৰ বসবাসৰ প্ৰমান পোৱা গৈছে। এই গুহাসমূহৰ পৰা ২,২৩,০০০ ৰ পৰা ২,৫০,০০০ বছৰ পুৰণি "হ'ম' ইৰেকটাছৰ জীৱাশ্ম উদ্ধাৰ কৰা হৈছে। শেহতীয়াকৈ প্ৰায় ২০,০০০ বছৰ আগতে ইয়াত পস্থৰ যুগৰ *[[হ'ম' ছেপিয়েনছ]]* বাস কৰিছিল। পুৰাতত্ববিদ সকলে সমগ্ৰ নগৰখনত নামনি বেইজিঙৰ ৱাংফুজিঙকে ধৰি বহু নিউলিথিক ভংগ্নাশৱশেষ উদ্ধাৰ কৰিছে।

বৰ্তমান আধুনিক বেইজিঙৰ বেইজিং ৱেষ্ট ৰেলৱে ষ্টেচনৰ দক্ষিণত অৱস্থিত, খ্ৰীষ্টপূৰ্ৱ ১১শ ৰ পৰা ৭ম শতিকা পৰ্যন্ত ৰাষ্ট্ৰীয় ৰাজধানীৰূপে থকা চীনৰ জি হৈছে বেইজিঙৰ প্ৰথম প্ৰাচীৰ চহৰ। পিছলৈ ইয়াক ষ্টেট অৱ য়ানে অধিকাৰ কৰে আৰু **য়েনজিং**ত ৰাজধানী স্থাপন কৰে।

## তথ্য সংগ্ৰহ

শ্ৰেণী:নগৰ-মহানগৰ
শ্ৰেণী:ৰাজধানী
তেজপুৰ চিকিৎসা মহাবিদ্যালয়

**তেজপুৰ চিকিৎসা মহাবিদ্যালয়** () হৈছে অসমৰ ষষ্ঠখন চিকিৎসা মহাবিদ্যালয়। অসমৰ তেতিয়াৰ মাননীয় মুখ্যমন্ত্ৰী তৰুণ গগৈয়ে ২০১৩ চনত এই মহাবিদ্যালয়খন উদ্বোধন কৰে। ভাৰতীয় চিকিৎসা পৰিষদৰ পৰিদৰ্শনৰ পিছত ২০১৪-১৫ বৰ্ষৰ পৰা ১০০ জন চিকিৎসা বিজ্ঞানৰ স্নাতক পাঠ্যক্ৰমত নামভৰ্তিৰ অনুমতি দিয়া হৈছে।

## অৱস্থান আৰু পৰিবহণ
তেজপুৰ চিকিৎসা মহাবিদ্যালয় অসমৰ শোণিতপুৰ জিলাৰ সদৰ তেজপুৰৰ প্ৰায় ১৫ কি.মি. দূৰৰ বিহগুৰিত অৱস্থিত। 

## বিভিন্ন বিভাগ
অসম চিকিৎসা মহাবিদ্যালয়ত মুঠ ২২টা বিভাগ আছে। সেইকেইটা হৈছে :

* অৰ্থ’পেডিক্স্ বিভাগ
* ডিঙি ,কাণ আৰু নাক বিভাগ
* এনাস্থেচিয়’ল’জি বিভাগ
* কমিউনিটি মেডিচিন বিভাগ
* চকু-চিকিৎসা বিভাগ
* চৰ্মৰোগ বিভাগ
* জৈৱ-ৰসায়ন বিভাগ
* যক্ষ্মাৰোগ বিভাগ

* দন্ত-চিকিৎসা বিভাগ
* ফাৰ্মাক’লজি বিভাগ
* ফিজিঅ’লজি বিভাগ
* ফৰেনচিক মেডিচিন বিভাগ
* মাইক্ৰ’বায়লজি বিভাগ
* মানসিক ৰোগ বিভাগ

* মেডিচিন বিভাগ
* ৰেডিঅ’ডায়েগন’চিচ বিভাগ
* ৰোগতত্ত্ব বিভাগ
* শিশু-চিকিৎসা বিভাগ
* শৈল্য-চিকিৎসা বিভাগ
* শৰীৰতত্ত্ব বিভাগ
* স্ত্ৰীৰোগ আৰু প্ৰসূতি বিভাগ
* স্নায়ুৰোগ বিভাগ

## বাহ্যিক সংযোগ
*শ্ৰীমন্ত শঙ্কৰদেৱ স্বাস্থ্য বিজ্ঞান বিশ্ববিদ্যালয় 

## তথ্য সংযোগ

শ্ৰেণী:অসমৰ চিকিৎসালয়
শ্ৰেণী:অসমৰ চিকিৎসা মহাবিদ্যালয়
শ্ৰেণী:শোণিতপুৰ জিলা
বৰপেটা চিকিৎসা মহাবিদ্যালয়

**বৰপেটা চিকিৎসা মহাবিদ্যালয়** () অসমৰ পঞ্চমখন চিকিৎসা মহাবিদ্যালয়। এই মহাবিদ্যালয় সংলগ্ন চিকিৎসালয়খন ২০১১ চনৰ ১১ ফেব্ৰুৱাৰী তাৰিখে আনুষ্ঠানিক ভাৱে উদ্বোধন কৰা হয়। বৰপেটা চিকিৎসা মহাবিদ্যালয়খন শ্ৰীমন্ত শংকৰদেৱ স্বাস্থ্য বিজ্ঞান বিশ্ববিদ্যালয়ৰ অধীনত পঞ্জীকৃত। 
অসমৰ তদানীন্তন মুখ্যমন্ত্ৰী তৰুণ গগৈয়ে ২০১১ চনৰ ১১ ফেব্ৰুৱাৰী তাৰিখে বৰপেটা চিকিৎসা মহাবিদ্যালয় সংলগ্ন চিকিৎসালয়খন ৰাইজে বাবে মুকলি কৰি দিয়ে। এই শিক্ষানুষ্ঠানত এম.বি.বিএছ. পঢ়াৰ ব্যৱস্থা আছে, লগতে পেৰামেডিকেল বিভাগৰ লেব'ৰেটৰী টেক্‌নিচিয়ান, ফিজিঅ'থেৰাপি আদিৰ ডিপ্লোমা পাঠ্যক্ৰমৰ ব্যৱস্থা আছে। এম.বি.বি.এছ. পাঠ্যক্ৰমৰ আসনৰ সংখ্যা ১২৫।

## বহিঃ বিভাগ (OPD)
বৰ্তমান নিম্নোক্ত বিভাগসমূহত বহিঃ সেৱা আগবঢ়াই থকা হৈছে :
* মেডিচিন
* অস্ত্ৰোপ্ৰচাৰ
* স্ত্ৰী আৰু প্ৰসূতি বিভাগ
* শিশুৰোগৰ বিভাগ
* অৰ্থ'পেডিকছ (হাড় আৰু জোৰাৰ ৰোগ সম্বন্ধীয় বিভাগ)
*চকু
*কাণ, নাক আৰু ডিঙি
*চৰ্ম আৰু যৌন ৰোগ
*মানসিক ৰোগ বিভাগ (ছাইকাইএ'ট্ৰী) 
*দন্তৰোগ বিভাগ (ডেণ্টিষ্ট্ৰী) 

## অন্ত: বিভাগ
দন্তৰোগ বিভাগৰ বাহিৰে আন কেউটা বিভাগৰে অন্ত: চিকিৎসা আগবঢ়োৱা হয়।

## তথ্য সংযোগ

## বাহ্যিক সংযোগ
* ফখৰুদ্দিন আলি আহমেদ চিকিৎসা মহাবিদ্যালয়ৰ ৱেবচাইট 

শ্ৰেণী:অসমৰ চিকিৎসালয়
শ্ৰেণী:অসমৰ চিকিৎসা মহাবিদ্যালয়
শ্ৰেণী:বৰপেটা জিলা
যশোদা

**যশোদা** পুৰাণ সম্বন্ধিত হিন্দু বিশ্বাস অনুসৰি নন্দ ৰজাৰ পত্নী আৰু শ্ৰীকৃষ্ণৰ পালক মাতৃ। ভাগৱত পুৰাণ অনুসৰি দৈৱকীৰ 

পুত্ৰ কৃষ্ণক পিতৃ বসুদেৱে নন্দ ৰজা আৰু তেওঁৰ পত্নী যশোদাক দিছিল। 

## যশোদা আৰু শ্ৰীকৃষ্ণ
যশোদাৰ সৈতে সম্বন্ধিত শ্ৰীকৃষ্ণৰ বিভিন্ন বাল লীলাৰ কথা কোৱা হয়, যাৰ ভিতৰত শ্ৰীকৃষ্ণই আই যশোদাক বিশ্বৰূপৰ দৰ্শন কৰোৱাও অন্যতম। বেদ ব্যাসৰ মহাভাৰতত মহাঋষি নাৰদে বৃন্দাবনত শ্ৰীকৃষ্ণক লগ কৰাৰ কথা লিখিত আছে। 

এটি লীলাত, বালি খোৱাৰ বাবে আই যশোদাই কৃষ্ণক খোঁটাত বান্ধি থৈছিল। এই ঘটনা দেখি নাৰদে কৈ উঠিল, "এন্না ঠাৱাম্ ছাইঢানাই, য়াছ'ডা", যাৰ অৰ্থ তামিল ভাষাত 'যশোদা, আপুনি কি তপ কৰিলে, যে আপুনি স্বয়ং নাৰায়ণক দণ্ড বিহাৰ, প্ৰেম কৰাৰ, পালন কৰাৰ শক্তি লাভ কৰিলে'। কৃষ্ণই যশোদাক মুখ মেলি দেখুৱাত যশোদাই সমগ্ৰ ব্ৰহ্মাণ্ডৰ লগতে লক্ষ্মী সেৱিত বিষ্ণুকো দৰ্শন কৰিলে। যশোদা মূৰ্চিত হ'বলৈ ধৰাত নাৰদে শ্ৰীকৃষ্ণৰ জীৱনৰ সত্য দাঙি ধৰিল। আন আন লীলা, কৃষ্ণই মাখন চুৰি কৰা আদি।

## তথ্য সংগ্ৰহ
* http://www.stutimandal.com/gif_suur/maataa_vachan.htm
* http://members.rediff.com/saivani/Yashoda.htm 
* http://www.metmuseum.org/toah/works-of-art/1982.220.8
* Ravindra K. Jain (2002). Between History and Legend: Status and Power in Bundelkhand. Orient Blackswan. pp. 31–32. ISBN 9788125021940.
* http://www.imdb.com/title/tt0187604/

## বাহ্যিক সংযোগ
* Story of Krishna and Yashoda 
* Yashoda profile 

শ্ৰেণী:হিন্দুধৰ্মৰ দেৱ দেৱী
ডুবাই

**দুবাই**  গুল্ফ উচ্চাৰণ: ) হৈছে সংযুক্ত আৰব আমিৰাতৰ এখন অতি জনপ্ৰিয় চহৰ। ই পাৰ্ছিয়ান গ'ল্ফৰ দক্ষিণ তীৰত অৱস্থিত আৰু দেশৰ সাতখন আমিৰাতৰ অন্যতম। কেৱল আবু ধাবি আৰু ডুবায়েহে ৰাষ্ট্ৰীয় পৰ্যায়ৰ জটিল বিষয়ৰ ওপৰত দেশৰ বিধায়নীত ভেটো ক্ষমতা প্ৰয়োগ কৰিব পাৰে। ডুবাইত ৱৰ্ল্ড এক্সপ' ২০২০ অনুষ্ঠিত কৰা হ'ব।
ডুবাইক মধ্য পূৱৰ প্ৰধান ব্যৱসায়িক কেন্দ্ৰ আৰু গোলকীয় চহৰ হিচাপে গণ্য কৰা হয়। ই পৰিবহণৰো এটা প্ৰধান কেন্দ্ৰ। ১৯৬০ৰ দশৰ পৰা ইয়াৰ অৰ্থনীতিৰ মূল ভেটি হৈছে ব্যৱসায়িক কৰ আৰু কিছু পৰিমাণৰ তৈল কৰ, কিন্ত ১৯৬৬ চনলৈকে ইয়াত তেলৰ আৱিষ্কাৰ হোৱা নাছিল। ১৯৬৯ চনত প্ৰথম তেলৰ ওপৰত কৰ আৰোপ কৰা হৈছিল। নগৰ খনৰ প্ৰৰম্ভিক উন্নয়নত তেলৰ পৰা লাভ কৰা কৰে বহু সহায় কৰিছিল, কিন্তু ইয়াৰ সংৰক্ষণ সীমিত তথা উৎপাদনো নিচেই কম: বৰ্তমান, আমিৰাটৰ ৫%তকৈও কম কৰহে তেলৰ পৰা আহৰণ কৰা হয়। বৰ্তমান ব্যৱসায়ৰ পশ্চিমীয়া-ধৰণৰ আৰ্হি আৰু পৰ্যটন, বিমানসেৱা, ব্যৱসায়িক প্ৰতিষ্ঠান, আৰু বিত্তীয় সেৱাসমূহৰ পৰা আহৰণ কৰা প্ৰধান কৰৰ দ্বাৰা আমিৰাতৰ অৰ্থনীতি সঞ্চালিত হয়। শেহতীয়া ভাৱে বহু বৃহৎ নিৰ্মাণ প্ৰকল্প আৰু ক্ৰীড়া অনুষ্ঠানৰ যোগেদি ডুবাই নগৰে পৃথিৱীবাসীৰ মনোযোগ আকৰ্ষণ কৰিবলৈ সক্ষম হৈছে। নগৰখন পৃথিৱীৰ আটাইতকৈ ওখ অট্টালিকা বুৰ্জ খালিফাকে ধৰি ইয়াত থকা অসংখ্য আকাশচুম্বী আৰু সুউচ্চ অট্টালিকাৰ বাবে পৃথিৱী বিখ্যাত। নগৰ খনৰ বৃহৎ দক্ষিণ এছীয়াৰ কৰ্মশক্তিৰ সৈতে জড়িত মানৱ অধিকাৰৰ প্ৰতি ভাবুকিৰ বাবে ডুবাইক সমালোচনাও কৰা দেখা যায়। ২০০৭–০৮ বিত্তীয় সংকটৰ ফলত ২০০৮-০৯ চনত ডুবাইৰ সম্পদৰ বজাৰত এক বৰ শোচনীয় প্ৰভাৱ পৰিছিল, কিন্তু প্ৰকল্পিত ২০১৫ বাজেট ঘাটি পূৰণৰ ফলত আমিৰাতলৈ সুস্থিৰতা ঘূৰি আহিছে।

২০১২ চনৰ মতে, দুবাই হৈছে পৃথিৱীৰ ২২শ তম অত্যধিক খৰচী চহৰ আৰু মধ্য পূৱৰ আটাইতকৈ খৰচী চহৰ। ২০১৪ চনত, ডুবাইৰ হোটেলৰ কোঠা জেনেভাৰ পিছতেই বিশ্বৰ দ্বিতীয় ব্যয়বহুল বুলি নিৰ্ণয় কৰা হৈছিল। ডুবাইক মধ্য পূৱৰ আটাইতকৈ উৎকৃষ্ট বাসোপযোগী ঠাই বুলিও গণ্য কৰা হয়।

## জলবায়ু
গীষ্মকালত ডুবাইত যথেষ্ট গৰম পৰে, গড় তাপমান দিনত সৰ্বাধিক ৪১ °ছেলছিয়াছ (১০৬ °ফা) আৰু ৰাতি সৰ্বনিম্ন ৩০ °ছেলছিয়াছ (৮৬ °ফা)। আটাইতকৈ গৰম মাহ হৈছে আগষ্ট। বছৰটোৰ বেচিভাগ দিনতেই আকাশত সূৰ্য দেখা পোৱা যায়। শীতকালৰ আটাইতকৈ ঠাণ্ডা মাহ জানুৱাৰীত সৰ্বাধিক তাপমান হৈছে ২৪ °ছেলছিয়াছ (৭৫ °ফা) আৰু সৰ্বনিম্ন তাপমান হৈছে ১৪ °ছেলছিয়াছ (৫৭ °ফা)। যোৱা কিছু দশকৰ পৰা ইয়াত বৃষ্টিপাত কিছু বৃদ্ধি পোৱা দেখা গৈছে, গড় বাৰ্ষিক বৃষ্টিপাত হৈছে বছৰি ৯৪.৩ মিলিমিটাৰ (৩.৭১ ইঞ্চি)। 

## তথ্য সংগ্ৰহ

শ্ৰেণী:নগৰ-মহানগৰ
চ্যুতি (ভূতাত্ত্বিক)

চ্যুতি(Fault) হৈছে শিলৰ ফলকত হোৱা ফাঁট য’ত ফাঁট মেলা সমতলৰ সমান্তৰালভাৱে ফলক দুখনৰ আপেক্ষিক স্নানান্তৰ ঘটে। চ্যুতিসমূহ ভূমিকম্পৰ সৃষ্টিৰ এক উৎস। চ্যুতিৰ ফাঁট মেলা পৃষ্ঠতলখনক চ্যুতি-সমতল (Fault plane) বোলা হয়। চ্যুতি-সমতলে অনুভূমিক সমতল এখনৰ লগত যি কোণ কৰি থাকে নতি বোলা হয়। চ্যুতি-সমতলে ভূ-পৃষ্ঠতলক যিডাল ৰেখাত ছেদ কৰে সেইডালক চ্যুতি-ৰেখা (নতিলম্ব) বোলা হয়। 

## চ্যুতিৰ শ্ৰেণীবিভাজন
চ্যুতিসমূহক বিভিন্ন প্ৰকাৰে বিভিন্ন ভাগত ভাগ কৰিব পাৰি। সৃষ্টিৰ ওপৰত ভিত্তি কৰি চ্যুতিসমূহক তিনিটা ভাগত ভাগ কৰিব পাৰি: অনুলোম বা বিস্তাৰ চ্যুতি, উৎক্ষেপ চ্যুতি আৰু বিদিৰণ বা মোচোকা চ্যুতি।
চ্যুতি-সমতলৰ নতিদিশৰ আৰু চ্যুতি-সঞ্চালনৰ দিশৰ ওপৰত ভিত্তি কৰি চ্যুতিসমূহক তিনিটা ভাগৰ ভাগ কৰিব পাৰি:

১। নতিলম্ব চ্যুতি: এই প্ৰকাৰৰ চ্যুতিত শিলাখণ্ডৰ সঞ্চালন নতিলম্বৰ সমান্তৰাল ভাবে হয়।  

২। নতি চ্যুতি: এই প্ৰকাৰৰ চ্যুতিত শিলাখণ্ডৰ সঞ্চালন নতিৰ সমান্তৰাল ভাবে হয়। এই প্ৰকাৰৰ চ্যুতিৰো দুটা প্ৰকাৰ আছে: নিয়মিত বা অনুলোম চ্যুতি আৰু অনিয়মিত বা বিলোম চ্যুতি। নিয়মিত চ্যুতিত উৰ্দ্ধতল অধস্তলৰ ওপৰেদি অধোগতিত তলৰ দিশলৈ পিছলি যায়। অনিয়মিত চ্যুতিত উৰ্দ্ধতল অধস্তলৰ ওপৰেদি উৰ্দ্ধগতিত ওপৰৰ দিশলৈ পিছলি যায়।

৩। তিৰ্যক চ্যুতি:এই প্ৰকাৰৰ চ্যুতিত শিলাখণ্ডৰ সঞ্চালন নতিলম্ব আৰু নতি দুযোটাৰে সমান্তৰাল ভাবে হয়। 

## চ্যুতিৰ প্ৰভাৱ

## চ্যুতি সৃষ্টিৰ কাৰণ
শিলাস্তৰত বিবৰ্তনিক শক্তিৰ ফলত হোৱা প্ৰবল প্ৰতিচাপ আৰু পীড়নৰ ফলত চ্যুতিৰ সৃষ্টি হয়।
## অসম আৰু ইয়াৰ চাৰিওফালে থকা উল্লেখযোগ্য চ্যুতিসমূহ
অসম আৰু ভাৰতৰ উত্তৰ পূৰ্বাঞ্চল ভূমিকম্প প্ৰৱণ অঞ্চল। ইয়াৰ এটা কাৰণ হ'ল ইয়াত অৱস্থিত চ্যুতিসমূহ। ইয়াত থকা কেইটামান উল্লেখযোগ্য চ্যুতিসমূহ হ'ল। ।

১। অল্ডহাম চ্যুতি

২। ধুবুৰী চ্যুতি

৩। ডাউকি চ্যুতি

৪। কপিলী চ্যুতি

৫। ছিলেট চ্যুতি

৬। কাবাউ চ্যুতি

৭। কালাদান চ্যুতি

৮। নাগা চ্যুতি

৯। ব্ৰহ্মপুত্ৰ চ্যুতি

## তথ্যসূত্ৰ

শ্ৰেণী:ভূতত্ত্ব
বড়োলেণ্ড বিশ্ববিদ্যালয়

** বড়োলেণ্ড বিশ্ববিদ্যালয়** () অসমৰ কোকৰাঝাৰ জিলাৰ দেৱৰগাৱত অৱস্থিত। অসম বিধানসভাত প্ৰস্তাৱিত "বড়োলেণ্ড বিশ্ববিদ্যালয় বিধেয়ক, ২০০৯"(*Bodoland University Act 2009*) অনুসৰি বড়োলেণ্ড বিশ্ববিদ্যালয় স্থাপিত হৈছিল। সমগ্ৰ নামনি অসমৰ শৈক্ষিক উন্নতিৰ লগতে চুবুৰীয়া ৰাষ্ট্ৰ ভূটান, বাংলাদেশ আৰু নেপালৰ শিক্ষাৰ্থীৰ উচ্চ শিক্ষাৰ বাবে বিশ্ববিদ্যালয়খন প্ৰতিষ্ঠা কৰা হৈছে। বৰ্তমান অধ্যাপক ডঃ হেমন্ত কুমাৰ বৰুৱা বিশ্ববিদ্যালয়খনৰ উপাচাৰ্য্য।

## বিভিন্ন বিভাগসমূহ
* অসমীয়া বিভাগ 
* অৰ্থনীতি বিভাগ
* বড়ো বিভাগ
* ইংৰাজী বিভাগ
* বুৰঞ্জী বিভাগ
* ৰাজনীতি-বিজ্ঞান বিভাগ
* উদ্ভিদ বিজ্ঞান বিভাগ
* প্ৰাণী বিজ্ঞান বিভাগ
* বাঁহ-প্ৰযুক্তি বিভাগ
* ভূ-তত্ত্ব বিভাগ
* ৰসায়ন-বিজ্ঞান বিভাগ
* গণিত বিভাগ
* কম্পিউটাৰ বিজ্ঞান বিভাগ
* পদাৰ্থ-বিজ্ঞান বিভাগ
* বাণিজ্যিক প্ৰশাসন বিভাগ
* জৈৱ-প্ৰযুক্তি বিভাগ

## চিত্ৰ-বীথিকা

Bodoland-University-Administrative-Building.jpg|বড়োলেণ্ড বিশ্ববিদ্যালয়ৰ প্ৰশাসনীয় ভৱন 
Bodofa Upendranath Brahma.jpg|বড়োলেণ্ড বিশ্ববিদ্যালয় চৌহদত স্থাপিত উপেন্দ্ৰ নাথ ব্ৰহ্মৰ প্ৰতিমূৰ্ত্তি 



## তথ্যসূত্ৰ

## বহিঃসংযোগ
*বড়োলেণ্ড বিশ্ববিদ্যালয়ৰ ৱেবচাইট 

শ্ৰেণী:অসমৰ বিশ্ববিদ্যালয়সমূহ
শ্ৰেণী:কোকৰাঝাৰ জিলা
ৰাছিয়া

**ৰাছিয়া** , হৈছে উত্তৰ ইউৰেছিয়াৰ এখন ৰাষ্ট্ৰ। ই এখন ফেডাৰেল অৰ্ধ-ৰাষ্ট্ৰপতিয় প্ৰজাতন্ত্ৰ।  মাটিকালিৰ সৈতে ই, পৃথিৱীৰ আটাইতকৈ বৃহৎ ৰাষ্ট্ৰ। পৃথিৱীৰ বসবাসযোগ্য অঞ্চলৰ প্ৰায় এক অষ্টমাংশ অঞ্চল ৰাছিয়াই অধিকাৰ কৰি আছে। ২০১৪ চনৰ নৱেম্বৰ মাহত প্ৰকাশিত তথ্য অনুহৰি প্ৰায় ১,৪৪০&nbsp;কোটি জনসংখ্যাৰে ই পৃথিৱীৰ তৃতীয় বৃহত্তম ৰাষ্ট্ৰ।

## তথ্য সংগ্ৰহ

শ্ৰেণী:এছিয়াৰ দেশ
শ্ৰেণী:ইউৰোপৰ দেশ‎
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
ৰজনীগন্ধা

** ৰজনীগন্ধা** (*Tuberose*) এক অন্যতম জনপ্ৰিয় ফুল। সামাজিক আৰু ধৰ্মীয় অনুষ্ঠান আৰু ফুলদানী সজোৱাৰ বাবে ৰজনীগন্ধা  ব্যাপকভাবে ব্যবহৃত হয়। তদুপৰি  এই ফুলৰ নিৰ্যাসৰ পৰা সুগন্ধিও তৈয়াৰ কৰা হয়। গোটেই বছৰেই বাজাৰত এই ফুলৰ চাহিদা বেছি  থাকে । ৰজনীগন্ধাৰ কন্দৰ দ্বাৰা  বংশবৃদ্ধি কৰা হয় । মাৰ্চ  এপ্ৰিল মাহ কন্দ লগোৱাৰ উপযুক্ত সময়।
 
## জাত
ৰজনীগন্ধাৰ কেইবাটাও  জাত লক্ষ্য কৰা যায়৷ সেইবোৰ হ'ল :
* চিংগেল : যিবিলাক জাতৰ  ফুলেৰ পাপৰি এটা শাৰীত থাকে সেইবোৰক  চিংগেল বোলে । একশাৰী পাপৰিযুক্ত চিংগেল জাতৰ  গোন্ধ বেছি ।
* চেমি-ডাবল : যিবিলাক  জাতৰ ফুলৰ পাপৰি দুই বা তিনি শাৰীত থাকে সেইবোৰক  চেমি-ডাবল।
* ডাাবল : তিনি বা তাতোধিক পাপৰিৰ শাৰী  থাকিলে সেইবোৰক  ডাবল শ্ৰেণীত অন্তভুক্ত কৰা যায়। 
* ভেৰিগেটেড জাত : ভেৰিগেটেড জাতৰ বোৰৰ  পাতত হালধীয়া  ৰেখা দেখা যায়৷

কেইটিমান জাতৰ বাণিজ্যিক নাম হল - 
* চিংগেল জাত: পাৰ্ল , বম্বে, কলিকতা, চিংগেল মেক্সিকান
* ডাবল জাত: ডাবল পাৰ্ল।

## বিভিন্ন ভাষাত নাম
*অসমীয়া, বাংলা, ওড়িয়া, হিন্দী, মৈথিলী: ৰজনীগন্ধা 
*মাৰাঠী: নিশিগন্ধ
*নেপালী: সুগন্ধৰাজ

## তথ্য উৎস

শ্ৰেণী:উদ্ভিদজগত
শ্ৰেণী:ফুল
শ্ৰেণী:অসমৰ উদ্ভিদ
ডিব্ৰুগড় ৰেল ষ্টেচন

**ডিব্ৰুগড় ৰেল ষ্টেচন** () অসমৰ ডিব্ৰুগড় জিলাৰ বাণীপুৰত অৱস্থিত। ই লামডিং-ডিব্ৰুগড় শাখাৰ এক গুৰুত্বপূৰ্ণ ষ্টেচন। ডিব্ৰুগড় টাউন ৰেল ষ্টেচন ()ৰ পিছতেই ডিব্ৰুগড় ৰেল ষ্টেচন () ঐতিহাসিক নগৰৰ দ্বিতীয় ৰেল ষ্টেচন।

## ইতিহাস
১৬ জুলাই, ১৮৮৩ চনত  ডিব্ৰুমুখৰ পৰা মাকুমলৈ ডিব্ৰু-শদিয়া ৰেলৱেৰ  বহল মিটাৰগেজ ৰেললাইন যাত্ৰীৰ বাবে মুকলি কৰা হৈছিল। পিছলৈ ১৯০৩ চনত অসম বেংগল ৰেলৱেৰ চট্টগ্ৰামৰ পৰা লামডিঙলৈ থকা মিটাৰ গজ লাইনটোক তিনিচুকীয়াত ডিব্ৰু-শদিয়া লাইনৰ সংযোগ কৰা হয়।
ডিব্ৰুগড়-লামডিং শাখা মিটাৰ গজৰ পৰা ব্ৰড গজলৈ  সলনি কৰাৰ প্ৰকল্প ১৯৯৭ চনৰ শেষলৈ সমাপ্ত হয়।

২০০২ চনত বগীবিল নামৰ ঠাইত ব্ৰহ্মপুত্ৰৰ ওপৰত চতুৰ্থখন দলং নিৰ্মাণৰ কাম আৰম্ভ হ'ল। এইখন এখন ৰেল আৰু মটৰ চলিবপৰা দুখলপীয়া দলং। সমান্তৰালভাবে ডিব্ৰুগড়ৰ পৰা উত্তৰ অসমৰ ৰঙাপাৰা-মুৰ্কংচেলেক ৰেলপথ সংযোগী এটা নতুন ৰেলপথ নিৰ্মাণৰ কামো চলিল। ইফালে পূৰ্বৰ মিটাৰগেজ শিমলুগুৰি-মৰাণহাট শাখা ৰেলপথ ব্ৰডগেজলৈ ৰূপান্তৰ কৰি ইয়াক ডিব্ৰুগড়লৈ সম্প্ৰসাৰণ কৰাৰ প্ৰকল্পও হাতত লোৱা হ'ল। ২০০৯ চনত মৰাণহাটৰ পৰা ডিব্ৰুগড়লৈ সম্প্ৰসাৰিত অংশ (মৰাণহাট-চাউলকৰা খণ্ড) ৰেল যাতায়তৰ বাবে মুকলি কৰা হয়। সেইবাবে ডিব্ৰুগড়ত এটা নতুন ৰেল ষ্টেচন নিৰ্মাণৰ প্ৰয়োজনীয়তা আহি পৰিল।  ১৩ ডিচেম্বৰ , ২০০৯ ৰ পৰা বাণীপুৰ অঞ্চলত নতুনকৈ নিৰ্মাণ কৰা *ডিব্ৰুগড় ষ্টেচন*ৰ পৰা ৰেলসেৱা আৰম্ভ হয়।

## ডিব্ৰুগড় - কন্যাকুমাৰী বিবেক এক্সপ্ৰেছ
২০১১ চনত আৰম্ভ কৰা **ডিব্ৰুগড় - কন্যাকুমাৰী বিবেক এক্সপ্ৰেছ** () ভাৰতৰ দীৰ্ঘতম ৰেলসেৱা। ৰেলখনে অসম, পশ্চিমবঙ্গ, উৰিষ্যা, অন্ধ্ৰপ্ৰদেশ, তামিলনাডু, কেৰালাৰ মাজেৰে ৮২ ঘণ্টাত  পথ অতিক্ৰম কৰে।

## ৰেলসেৱাসমূহ
ডিব্ৰুগড় ৰেল ষ্টেচনৰ পৰা অহা যোৱা কৰা কিছুমান উল্লেখযোগ্য ৰেলৰ নং, নাম, আদিস্থান, গন্তব্য স্থান আৰু দিনৰ সূচী তলত দিয়া হৈছে:

## তথ্যসূত্ৰ

## লগতে চাওক
*ডিব্ৰুগড় টাউন ৰেল ষ্টেচন
## বাহ্যিক সংযোগ
* ডিব্ৰুগড়ৰ ৰেলসমূহ

শ্ৰেণী:ভাৰতৰ ৰেল ষ্টেচন
শ্ৰেণী:ডিব্ৰুগড় জিলা
কুচিয়া মাছ

**কুচিয়া মাছ** (Asian Swamp Eel) একপ্ৰকাৰৰ ইল প্ৰজাতিৰ মাছ। Sybranchidae পৰিয়ালৰ অন্তৰ্গত এই মাছটোৰ বৈজ্ঞানিক নাম *Monopterus albus*।

## শাৰীৰিক গঠন
কুচিয়া মাছৰ দেহ দীঘল আৰু নলাকাৰ। ইয়াৰ নেজ চিধাই ঠেক আৰু প্ৰান্তৰ ফালে ক্ৰমশঃ সৰু। মাছটোৰ ছাল পিচল। ইহঁতৰ বক্ষ, শ্ৰোণী, পায়ু অনুপস্থিত। ইহঁতৰ দেহ গাঢ় বাদামী ৰঙৰ; উদৰ ঈষৎ ৰঙা আৰু পাৰ্শ্বৰেখাৰ ওপৰ অংশত আৰু নেজত অসংখ্য ক্ষু্দ্ৰ গোলাকাৰ ফোঁট থাকে। দীঘলে ই ৬০ ৰ পৰা ৭০ চেণ্টিমিটাৰ পৰ্যন্ত হবে পাৰে। এই মাছটোৰ শাৰীৰিক সক্ষমতা বোৰ বেছি।

## আৱাস
এই মাছ ভাৰতীয় উপমহাদেশৰ ভাৰত আৰু বাংলাদেশৰ পাহাৰী অঞ্চলৰ অগভীৰ খাল, বিল, পুখুৰী আৰু মাটিৰ গাতত বাস কৰ। শুকান বতৰত পুখুৰী বা খালৰ যেতিয়া পানী শুকাই যায় তেতিয়া ই বোকাৰ তলত বহু দিন পৰ্যন্ত বাচি থাকিব পাৰে।

## খাদ্যাভাস
কুচিয়া মাছৰ প্ৰধান খাদ্য বিভিন্ন প্ৰজাতিৰ সৰু মাছ, জলজ পোক আৰু প্ৰাণী। ইহঁত বৰ খকুৱা স্বভাৱৰ মাছ হোৱা বাবে ই নানা ধৰণৰ মল মুত্ৰ খাই জীৱন নিৰ্বাহ কৰে

## তথ্য সংগ্ৰহ

শ্ৰেণী:মাছ
ৰঞ্জি ট্ৰফী

**ৰঞ্জি ট্ৰফী** ভাৰতৰ এক ঘৰুৱা প্ৰথম শ্ৰেণীৰ ক্ৰিকেট প্ৰতিযোগিতা। বিভিন্ন ৰাজ্য, অঞ্চল, চহৰ আৰু সংস্থাই এই প্ৰতিযোগিতাত অংশগ্ৰহণ কৰে। ইংলেণ্ডৰ কাউণ্টি চেম্পিয়নশ্বিপ বা অষ্ট্ৰেলিয়াৰ শ্বেফিল্ড শ্বিল্ডৰ সমকক্ষ এই প্ৰতিযোগিতাটিৰ নামকৰণ হৈছে নৱানগৰৰ জাম চাহিব শ্ৰী ৰঞ্জিতসিংজিৰ নামেৰে, যি *ৰনজি* নামে পৰিচিত আছিল। প্ৰতিযোগিতাটিত বৰ্তমান ৩৮টা দলে অংশ গ্ৰহণ কৰে।

## ইতিহাস
প্ৰতিযোগিতাখন প্ৰথম অনুষ্ঠিত হৈছিল ১৯৩৪ চনত *দ্য ক্ৰিকেট চেম্পিয়নশ্বিপ অব ইণ্ডিয়া* নামেৰে। ৰঞ্জি ট্ৰফীৰ ইতিহাসৰ প্ৰথম মেচখন ১৯৩৪ চনৰ ৪ নৱেম্বৰত মাদ্ৰাজ আৰু মাইচুৰৰ মাজত চীপকত অনুষ্ঠিত হৈছিল।প্ৰতিযোগিতাখনৰ প্ৰথম চেম্পিয়ন হৈছিল বোম্বাই যিয়ে চূ্ড়ান্ত মেচ খনত উত্তৰ ভাৰতক পৰাজিত কৰিছিল। প্ৰতিযোগিতাৰ সৰ্বাধিক সফল দলো মুম্বাই (পূৰ্বৰ বোম্বাই)। মুম্বাইয়ে বৰ্তমানলৈকে ৪১ বাৰ খিতাপ দখল কৰিছে।

## বৰ্তমানৰ দলসমূহ
বৰ্তমানৰ ৩৮টা দল হৈছে:

* অন্ধ্ৰপ্ৰদেশ
* অৰুণাচল প্ৰদেশ
* অসম
* বৰোদা
* বংগ
* বিহাৰ
* চণ্ডীগড়
* ছত্তীছগঢ়
* দিল্লী
* গোৱা
* গুজৰাট
* হাৰিয়ানা
* হিমাচল প্ৰদেশ
* হাইদৰাবাদ
* জম্মু কাশ্মীৰ
* ঝাৰখণ্ড
* কৰ্ণাটক
* কেৰালা
* মধ্য প্ৰদেশ
* মহাৰাষ্ট্ৰ
* মণিপুৰ
* মেঘালয়
* মিজোৰাম
* মুম্বাই
* নাগালেণ্ড
* উৰিষ্যা
* পঞ্জাব
* পণ্ডিচেৰী
* ৰেলৱে
* ৰাজস্থান
* সৌৰাষ্ট্ৰ
* চাৰ্ভিচেজ
* ছিক্কিম
* তামিল নাডু
* ত্ৰিপুৰা
* উত্তৰাখণ্ড
* উত্তৰ প্ৰদেশ
* বিদৰ্ভ

## বহিঃসংযোগ
* Crichome - News, discussions on T20 World Cup, Indian Premier League, Ashes and much more 
* The Ranji Trophy - Cricinfo
* Ranji Super League Scorecards 2007-08 
* Indian Domestic Tournaments 

শ্ৰেণী:ভাৰতৰ ঘৰুৱা ক্ৰিকেট প্ৰতিযোগিতা
ধতুৰা

**ধতুৰা** (বৈজ্ঞানিক নামঃ *Dutura metel*) এক প্ৰকাৰৰ বিষাক্ত উদ্ভিদ। ইয়াৰ সমস্ত অংশই বিষাক্ত। ধতুৰাত বিপজ্জনক মাত্ৰাত tropane alkaloids নামৰ বিষ আছে। এই গাছৰ বিষক্ৰিয়াত মানুহ বা পশু-পক্ষীৰ মৃত্যু পৰ্যন্ত হব পাৰে। এই কাৰণে বহু দেশত ধতুৰাৰ উৎপাদন, বিপনন আৰু বহন নিষিদ্ধ। বনৰ মাজত বা বাটৰ কাষত বিনাযত্নে এই গছ বাঢ়ি আহে। 

ধতুৰাৰ বীজৰ পৰা চেতনানাশক পদাৰ্থ তৈয়াৰ কৰা হয়। আয়ুৰ্বেদিক চিকিৎসাত ইয়াৰ ব্যৱহাৰ হয়। চীনা পাৰম্পাৰিক চিকিৎসা শাস্ত্ৰত বৰ্ণিত পঞ্চাশটা প্ৰধান উদ্ভিদৰ এটা এই ধতুৰা। 

## তথ্য উৎস

শ্ৰেণী:উদ্ভিদজগত
অসম বিজ্ঞান আৰু প্ৰযুক্তিবিদ্যা বিশ্ববিদ্যালয়

** অসম বিজ্ঞান আৰু প্ৰযুক্তিবিদ্যা  বিশ্ববিদ্যালয়** (* *) জালুকবাৰী ,গুৱাহাটীত  অৱস্থিত অসমৰ একমাত্ৰ বিজ্ঞান আৰু প্ৰযুক্তিবিদ্যা বিশ্ববিদ্যালয় । এই বিশ্ববিদ্যালয়খনি অসম চৰকাৰে ২০১১ চনত সমগ্ৰ অসম ৰাজ্যৰ বিজ্ঞান আৰু প্ৰযুক্তিবিদ্যা শিক্ষা আৰু ইয়াৰ মানদণ্ড উন্নতিৰ হেতুকে "*অসম বিজ্ঞান আৰু প্ৰযুক্তিবিদ্যা বিশ্ববিদ্যালয় আইন ২০০৯*"ৰ দ্বাৰা স্থাপন কৰে।‌

প্ৰযুক্তিবিদ্যা আৰু গৱেষণাৰ ক্ষেত্ৰত উন্নতিৰ বাবে বিশ্ববিদ্যালয়খনে অষ্ট্ৰেলিয়াৰ কাৰ্টিন বিশ্ববিদ্যালয়ৰ সৈতে সহযোগিতাৰ এক চুক্তি স্বাক্ষৰ কৰিছে । 

## পাঠ্যক্ৰমসমুহ
* প্ৰযুক্তিবিদ্যাৰ স্নাতক (BTech)
* ফাৰ্মাচীবিদ্যাৰ স্নাতক (BPharm)
* ফাৰ্মাচীবিদ্যাৰ স্নাতকোত্তৰ (MPharm)
* কম্পিউটাৰ ব্যৱহাৰিকবিদ্যাৰ স্নাতকোত্তৰ (MCA)
* প্ৰযুক্তিবিদ্যাৰ স্নাতকোত্তৰ (MTech)
* বাণিজ্যিক প্ৰশাসনিকবিদ্যাৰ স্নাতকোত্তৰ (MBA)
* বিজ্ঞানৰ স্নাতক (BSc)
* বিজ্ঞানৰ স্নাতকোত্তৰ (MSc)

## তথ্যসূত্ৰ

## বাহ্যিক সংযোগ

 

শ্ৰেণী:অসমৰ বিশ্ববিদ্যালয়সমূহ
গধূলিগোপাল

** গধূলিগোপাল ** (***Mirabilis jalapa***) বা **Four O'Clock Flower** বা **Marvel of Peru** এক প্ৰকাৰৰ গুল্ম জাতীয় আলংকাৰিক ফুল গছ। বিভিন্ন ৰঙৰ গধূলিগোপাল পোৱা যায়। লেটিন ভাষাত *Mirabilis* মানে "আশ্চৰ্য্যকৰ" আৰু *jalapa* হৈছে মধ্য আৰু উত্তৰ আমেৰিকাৰ এক ঠাইৰ নাম। ১৫৪০ চনত গধূলিগোপাল পেৰুৰ পৰা আমদানি কৰা হৈছিল। 

## ফুল আৰু ৰং
একেটা গছতেই ভিন্ন বৰণৰ ফুল ফুলা ইয়াৰ অন্যতম বৈশিষ্ট্য।  
সেইদৰে সম্পূৰ্ণ বগা , গুলপীয়া , হালধীয়া ইত্যাদি ৰঙৰো ফুল দেখা যায়। একে ফুলতে কেতিয়াবা বিভিন্ন ৰঙৰ দাগ দেখা যায়। ৰঙাৰ পৰা বেঙুনীয়ালৈ এই ফুল পোৱা যায়। ফুলবোৰ সুন্দৰ সুগন্ধিযুক্ত। গধূলিগোপাল সন্ধিয়া ফুলে আৰু ওৰে নিশা ফুলি পুৱা মৰহি যায়। মথ জাতীয় নিশাচৰ প্ৰাণীৰ দ্বাৰা পৰাগযোগ হয়। 

## বংশগতিক অধ্যয়ন
১৯০০ চনত বিজ্ঞানী কাৰ্ল কৰেন্সে *কোষপ্ৰৰসীয় বংশানুক্ৰম* (*Cytoplasmic Inheritance* ) অধ্যয়নত গধূলিগোপালক ব্যৱহাৰ কৰিছিল। পিছলৈ ইয়াৰ পৰা *অসম্পূৰ্ণ প্ৰভাৱিতা *(* Incomplete Dominance*) আৱিষ্কাৰ হৈছিল। 

## ব্যৱহাৰ
গধূলিগোপাল ফুল সাধাৰণতে খাদ্য প্ৰক্ৰিয়াকৰণ শিল্পত ৰঙৰ কামত ব্যৱহাৰ হয়। তাৰ বাহিৰে ইয়াৰ পাত খাব পাৰি। তদুপৰি কেক আৰু জেলীত ৰং দিবলৈ ফুড কালাৰিং এজেণ্ট হিচাপে ইয়াৰ ৰং ব্যৱহৃত হয়। কিছুমান ঔষধ তৈয়াৰ কৰোঁতে গধূলিগোপালৰ বীজ আৰু শিপা ব্যৱহাৰ হয়।



## ঔষধি গুণ
নলা নাৰেঙীয়া ৰোগত গধূলি গোলাপ ফুল পিহি প্ৰলেপ দিলে নাৰেঙীয়া ঘা ভাল হয়। গধূলি গোলাপ ফুল খৰ-খজুৱতিত ব্যৱহাৰ কৰিও উপকাৰ পোৱা যায়।

## অন্য ভাষাত নাম
*বাংলা: সন্ধ্যামালতী
*মাৰাঠী: গুলবক্ষী (गुलबक्षी)
*হিন্দী: গুল অব্বাস (गुल अब्बास)
*নেপালী: ল্বাঙ্কসানী (ल्वाङकसानी)

## তথ্যসূত্ৰ

শ্ৰেণী:উদ্ভিদজগত
শ্ৰেণী:ফুল
শ্ৰেণী:অসমৰ উদ্ভিদ

## চিত্ৰমালা

Image:Mirabilis jalapa17.jpg
Image:Mirabilis jalapa0.jpg
Image:2006-10-18Mirabilis jalapa01.jpg
Image:2006-10-18Mirabilis jalapa04.jpg
Image:2006-10-18Mirabilis jalapa06.jpg
Image:2006-10-18Mirabilis jalapa10.jpg
Image:2006-10-18Mirabilis jalapa07.jpg
Image:2006-10-18Mirabilis jalapa08.jpg
Image:Mirabilis jalapa16.jpg
Image:Mirabilis jalapa14.jpg
Image:Mirabilis jalapa15.jpg
Image:Mirabilis jalapa10.jpg
Image:Mirabilis jalapa11.jpg
Image:Mirabilis jalapa12.jpg
Image:Mirabilis jalapa13.jpg
Image:2006-10-18Mirabilis jalapa03.jpg
Image:2006-10-18Mirabilis jalapa02.jpg
Image:Mirabilis jalapa ja01.jpg
Image:Mirabilis jalapa5.jpg
Image:Mirabilis jalapa1.jpg
Image:Mirabilis jalapa7.jpg
Image:Mirabilis jalapa4.jpg
Image:Mirabilis jalapa9.jpg
Image:Mirabilis jalapa2.jpg
Image:Mirabilis jalapa8.jpg
Image:Mirabilis jalapa3.jpg
Image:Mirabilis jalapa6.jpg
Image:Dziwaczek pospolity (Mirabilis jalapa).jpg
Image:Mirabilis jalapa 1.JPG
Image:Mirabilis jalapa 2.JPG
Image:Mirabilis jalapa 3.JPG
Image:Mirabilis jalapa at night.JPG
ৰিয়াধ

**ৰিয়াধ** (আৰৱী: الرياض  অৰ্থ উদ্যান) চৌদি আৰৱৰ ৰাজধানী আৰু আটাইতকৈ ডাঙৰ নগৰ । ই চৌদি আৰৱৰ ৰিয়াধ প্ৰান্তৰ ৰাজধানী হোৱাৰ উপৰিও নেজ্দ আৰু আল য়ামামাৰ দৰে ঐতিহাসিক  ক্ষেত্ৰৰ লগতো ইয়াৰ সম্পৰ্ক আছে। সমুদ্ৰপৃষ্ঠৰ পৰা ২৫০০ ফুট উচ্চতাত আৰৱ মালভূমিত ৰিয়াধ অৱস্থিত ।
## নামকৰণ

আৰৱীত  ৰিয়াধৰ  আক্ষৰিক অৰ্থ  উদ্যান বা বাগিচা । খেজুৰ আৰু ফলৰ বাগিচাৰ বাবে ই বিখ্যাত ।

## ইতিহাস

১৯০২ চনত যুৱক আব্দুল আজীজে ৰিয়াধৰ নিয়ন্ত্ৰণ গ্ৰহণৰ পিছত  লোহিত সাগৰ পৰ্যন্ত বিস্তৃত আৰৱ উপদ্বীপৰ বিশাল অঞ্চলৰ ওপৰত ক্ৰমান্বয়ে আধিপত্য প্ৰতিষ্ঠাৰ ভিত্তি হিচাপে  ৰিয়াধক  তেওঁ ব্যৱহাৰ কৰিছিল । এই অঞ্চল ১৯৩২ চনত চৌদি আৰৱীয় ৰাজতন্ত্ৰ হিচাপে  প্ৰতিষ্ঠা পায়। বৰ্তমান ৰিয়াধ অত্যাধুনিক স্থাপত্যত অগ্ৰণী আৰু  এক ব্যস্ত মহানগৰী। আৰৱ উপদ্বীপৰ হজ্জযাত্ৰী সকলৰ যাত্ৰাপথত এক প্ৰাক্তন ব্যৱসায় কেন্দ্ৰ হিচাপে  ৰিয়াধ বহু  শতাব্দী আগৰে পৰা  মানুহৰ প্ৰধান আকৰ্ষণ  আছিল।
## প্ৰতিষ্ঠান

ৰিয়াধত দুখন বিশ্ববিদ্যালয় আছে, চিটিজ কিং চৌদ আৰু ইমাম মোহম্মদ বিন চৌদ ইচলামিক বিশ্ববিদ্যালয় । ইয়াৰোপৰি  আছে সেনা আৰু নিৰাপত্তা মহাবিদ্যালয়, তথ্য- সাংস্কৃতিক আৰু সাংস্কৃতিক কেন্দ্ৰ, খেলাধুলাৰ সুযোগ আৰু  ষ্টেডিয়াম , আৰু পুথিভঁৰাল।
ফুটবল

## জলবায়ু
ৰিয়াধৰ জলবায়ু  গৰমকালি  মহাদেশীয়, গৰম আৰু শুষ্ক আকৌ  শীতকালত মৃদুভাৱাপন্ন। গৰমত তাপমাত্ৰা ৪০ ডিগ্ৰীৰ পৰা ৪৭ ডিগ্ৰী চে. আকৌ শীতৰ সময়ত তাপমাত্ৰা শূন্যৰ তলত  নামি যায়। আদ্ৰতা গড়ে ৩৫%। নবেম্বৰ আৰু মে' মাহত খুব সামান্য বৰষুণ  হয়। শীতকালত বতাহ  শান্ত থাকে আকৌ  গৰমৰ সময়ত উত্তৰৰ ধুলিময় আৰু শুকান বতাহ  বয়।
## বিমানবন্দৰ
নগৰৰ পৰা ৩৫ কি.মি. উত্তৰত অৱস্থিত বাদশাহ খালিদ আন্তৰ্জাতিক বিমান বন্দৰ ৰিয়াধৰ একমাত্ৰ আন্তৰ্জতিক বিমানবন্দৰ ।

## জনসংখ্যা

২০০৭ চনত ৰিয়াধৰ মুঠ জনসংখ্যা আছিল ৫৭,০০,০০০ জন। ১৯৭৪ ৰ পৰা  ১৯৯২ লৈ ৰিয়াধৰ  গড় বৃদ্ধিৰ হাৰ ৮.২% প্ৰতি বছৰ। ১৯৩৫ চনত চহৰ খনৰ জনসংখ্যা আছিল ৪০,০০০ জন আৰু ১৯৪৯ চনত ই ৮৩,০০০ জনলৈ বৃদ্ধি পায়। চহৰ খনৰ জনসংখ্যা বৃদ্ধিৰ হাৰ অতি উচ্চ; ১৯৬০ চনৰ ১,৫০,০০০ জনৰ পৰা বৃদ্ধি পায় ২০১০ চনত ৫ নিযুতকৈও অধিক হয়গৈ। ২০১০ চনৰ লোকপিয়ল মতে চহৰ খনৰ ৬৫% পৰিয়াল চৌদি আৰু বাকী ৩৫% পৰিয়াল হৈছে অনা-চৌদি।

## দৰ্শনীয় স্থান সমূহ
*দিৰা স্কোয়াৰ
*মাসমাক দুৰ্গ
*প্ৰত্নতাত্ত্বিক আৰু নৃ-তত্ত্ব যাদুঘৰ
*মুৰাব্বা প্ৰসাদ
## চিত্ৰমালা

## তথ্যসূত্ৰ

শ্ৰেণী:চৌদি আৰবৰ নগৰ-মহানগৰ
শ্ৰেণী:ৰাজধানী
ইষ্টানবুল

thumb|350px|১৮৭৬ চনৰ ইষ্টানবুল
**ইষ্টানবুল** (তুৰ্কী ভাষা: İstanbul *ইষ্টান্‌বুল্‌*) তুৰস্কৰ অন্যতম প্ৰধান নগৰ। ইয়াৰ পুৰণি নাম *কন্সটাণ্টিনোপল*। ইয়াৰোপৰি ই *বাইজাণ্টিয়াম* নামেও পৰিচিত আছিল। ই পূৰ্বে উচমানীয় সাম্ৰাজ্যৰ ৰাজধানী আছিল। ১৪৫৩ চনত ই তৎকালীন উচমানীয় সাম্ৰাজ্যৰ ৰাজধানী হিচাপে ঘোষিত কৰা হয়। ইষ্টানবুল তুৰ্কীৰ সংস্কৃতি আৰু অৰ্থনীতিৰ কেন্দ্ৰস্থল। ১৯২৩ চন পৰ্যন্ত ই তুৰ্কীৰ ৰাজধানী আছিল। ইষ্টানবুল তুৰ্কীৰ বৃহত্তম নগৰ যাৰ জনসংখ্যা ১২.৮ মিলিয়ন। ইয়াৰ আয়তন ৫.৩৪৩ বৰ্গ কিলোমিটাৰ (২,০৬৩বৰ্গ মাইল)। ইষ্টানবুল এক আন্তৰ্মহাদেশীয় নগৰ। নগৰ খনৰ এক তৃতীয়াংশ জনসংখ্যা এছিয়াত বসৱাস কৰিলেও ই ইউৰোপৰ বাণিজ্যিক আৰু ঐতিহাসিক কেন্দ্ৰ। 

## জনসংখ্যা
ইষ্টানবুলৰ জনসংখ্যা ১৯৮০ৰ পৰা ২০০৫লৈ এই ২৫ বছৰৰ ভিতৰত তিনি গুণে বৃদ্ধি হৈছে। অনুমাণিক ৭০%তকৈ বেছি ইষ্টানবুলৰ নাগৰিক ইউৰোপত আৰু বাকী ৩০ শতাংশ এছিয়াত বাসৱাস কৰে। 

## শিক্ষা
তুৰ্কীৰ উচ্চ শিক্ষাৰ কিছু প্ৰতিষ্ঠান ইষ্টানবুলত অৱস্থিত। সাধাৰণতে চৰকাৰী বিশ্ববিদ্যালয়বোৰ প্ৰসিদ্ধ যদিও কিছু বছৰৰ পৰা ব্যক্তিগত বিশ্ববিদ্যালয়ৰ সংখ্যা বাঢ়িছে। বিখ্যাত চৰকাৰী বিশ্ববিদ্যালয়ৰ ভিতৰত ইষ্টানবুল প্ৰযুক্তিবিদ্যা জামিয়া, বাচতুৰছ জামিয়া, ৰুটিহ চৰায় জামিয়া , ইষ্টানবুল জামিয়া, মাৰ্মৰহ জামিয়া , ইলদীজ প্ৰযুক্তিবিদ্যা জামিয়া আৰু নিৰ্মাতা স্নান কলা জামিয়া অন্যতম। 

## চিত্ৰমালা

## তথ্য সংগ্ৰহ

শ্ৰেণী:নগৰ-মহানগৰ
শ্ৰেণী:ভূগোল
ছিংগাপুৰ

**ছিংগাপুৰ** দক্ষিণ-পূব এছিয়াৰ এক দ্বীপ ৰাষ্ট্ৰ। দেশখন মালয় উপদ্বীপৰ নিকটত অৱস্থিত। ইয়াৰ আনুষ্ঠানিক নাম **ছিংগাপুৰ প্ৰজাতন্ত্ৰ** ( *ৰেপুব্লিক্‌ ছিংগাপুৰা*;  *ৰিপাব্লিক্‌ অফ্‌ ছিংগাপুৰ্*;  *চিঞ্চিয়াপু গংহেগুঅ*;  *চিঙ্কাপ্পূৰ্ কুদিয়াৰাচু*)।

## নামকৰণ
"ছিংগাপুৰ" নামটো আহিছে মালয় ভাষাৰ Singapura 'ছিংগাপুৰা'ৰ পৰা। 'ছিংগাপুৰা' শব্দটি আহিছে সংস্কৃতৰ 'सिंहपुर' পৰা যাৰ অসমীয়া অনুবাদ 'সিংহপুৰ'।

## জলবায়ু
ছিংগাপুৰ বিষুৱৰেখাৰ মাত্ৰ ১ ডিগ্ৰী উত্তৰত অৱস্থিত বাবে ইয়াৰ জলবায়ু নিৰক্ষীয় প্ৰকৃতিৰ।

## অৰ্থনীতি
১৯৬৫ চনত স্বাধীনতা লাভৰ পূৰ্বে ছিংগাপুৰ ব্ৰিটিছৰ অধীনত এক 'ক্ৰাউন কলনী' আছিল৷ এই দ্বীপ পূব এছিয়াত ব্ৰিটিছ নৌবাহিনীৰ প্ৰধান ঘাটি আছিল। ব্ৰিটিছ নৌবাহিনীৰ প্ৰধান ঘাটি থকাৰ কাৰণে ছিংগাপুৰক 'জিবৰালটাৰ অফ দা ইষ্ট' বোলা হৈছিল। ১৮৬৯ চনত চুয়েজ খাল খোলাৰ পিছত ইউৰোপ আৰু এছিয়াৰ মাজত সমুদ্ৰ বাণিজ্য বৃদ্ধি পায়, ঠিক তেতিয়াই ছিংগাপুৰক বিশ্বৰ প্ৰধান সমুদ্ৰ বন্দৰ হিচাপে ব্যৱহাৰ কৰা আৰম্ভ হয়৷

১৯৬৫ চনত অৰ্থাৎ স্বাধীনতা লাভৰ বছৰত এই দেশেৰ জনমুৰি আয় আছিল ৫১৬ আমেৰিকান ডলাৰ। এই ৫১৬ ইউ.এচ. ডলাৰ আছিল তেতিয়া পূব এছিয়াৰ মাজত তৃতীয় সৰ্বোচ্চ। স্বাধীনতাৰ পিছত ইউৰোপৰ পৰা বিনিয়োগ অহাৰ ফলত ছিংগাপুৰৰ অৰ্থনীতি লাহে লাহে শক্তিশালী হোৱা আৰম্ভ হয়। আশীৰ দশকৰ মাজত এই দেশে উন্নত ৰাষ্ট্ৰৰ মৰ্য্যদা লাভ কৰে৷

## পৰ্যটন
পৰ্যটন ছিংগাপুৰৰ অন্যতম প্ৰধান শিল্প আৰু ই দেশখনৰ অৰ্থনীতিত ব্যাপক অৱদান আগবঢ়াইছে। প্ৰতি বছৰ কেইবা মিলিয়ন পৰ্যটকে ছিংগাপুৰ ভ্ৰমণ কৰে। 
***নৈশ চাফাৰী**: ছিংগাপুৰ চিৰিয়াখানা, পৃথিৱীৰ প্ৰথম আৰু একমাত্ৰ নৈশ চাফাৰী৷ নৈশ চাফাৰীত গভীৰ ৰাতি জংঘলৰ ভিতৰৰ নানান পশু-পক্ষীৰ মাজেৰে গাড়ীৰে পৰ্যটকসকলে বিচৰণ কৰে। 
***মাৰলায়ন পাৰ্ক**: মাৰলিন বা সিংহ-মৎস্য হৈছে ছিংগাপুৰীৰ গৌৰৱৰ প্ৰতীক, বীৰত্বৰ প্ৰতীক। কথিত আছে যে বহু পূৰ্বে ছিংগাপুৰ যেতিয়া তেমাচেক বা সমূদ্ৰনগৰী নামে পৰিচিত আছিল তেতিয়া প্ৰচণ্ড এক সামূদ্ৰিক প্ৰাণী দ্বীপলৈ উঠি আহিছিল। অধিবাসীসকলে তেতিয়া নিজকে ঈশ্বৰৰ হাতত অৰ্পণ কৰিছিল। তেতিয়াই সমুদ্ৰৰ পৰা সিংহ-মৎস্য আকৃতিৰ এক জন্তু আহি সেই প্ৰাণীৰ বিৰুদ্ধে যুদ্ধ কৰি অধিবাসীসকলক উদ্ধাৰ কৰিছিল। মাৰলিনৰ মূৰ্তি মেৰিনা বে-এৰ মাৰলায়ন পাৰ্কত অৱস্থিত। 
***চেণ্টোচা আইলেণ্ড**: সমুদ্ৰৰ মাজত সৰু এক দ্বীপত গঢ়ি তোলা বিনোদন কেন্দ্ৰ।

## জনসংখ্যা
ছিংগাপুৰৰ জনসংখ্যা প্ৰায় পাঁচ মিলিয়ন। 
## ধৰ্মবিশ্বাস

## তথ্য সংগ্ৰহ

 
শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
মাকাও

**মাকাও**(**মেকাও** নামেও পৰিচিত) গণপ্ৰজাতন্ত্ৰী চীনৰ দুটা বিশেষ প্ৰশাসনিক অঞ্চলৰ এটা। আনটো হল হংকং। মাকাও পাৰ্ল ব-দ্বীপৰ পশ্চিমাংশত হংকঙৰ পূবত অবস্থিত। ইয়াৰ উত্তৰত গুয়াংডং প্ৰদেশ আৰু  দক্ষিণ আৰু পূবত দক্ষিণ চীন সাগৰ। মাকাওৰ অৰ্থনীতি বহুলাংশে পৰ্যটন আৰু  জুয়া-ব্যৱসায়ৰ ওপৰত নিৰ্ভৰশীল। ইয়াৰ ওপৰি আয়ৰ প্ৰধান উৎস যন্ত্ৰাংশ উৎপাদন।

## ইতিহাস

ষোড়শ শতিকাৰ মাজৰ পৰা ১৯৯৯ চন পৰ্যন্ত মাকাও পৰ্তুগীজ শাসনাধীন আছিল। ই চীনৰ শেষ ইউৰোপীয় কলনী। পৰ্তুগীজ ব্যৱসায়ী সকল ১৫৫০ চনৰ ফালে  মাকাওত প্ৰথম বসতি স্থাপন কৰিছিল । ১৫৫৭ চনত চীনৰ সম্ৰাটে মাকাওক বাণিজ্য বন্দৰ হিচাপে পৰ্তুগালক অনুমতি দিছিল । ১৮৮৭ চন পৰ্যন্ত মাকাও চীনা প্ৰশাসনৰ অধীনত পৰ্তুগাল শাসিত আছিল। ১৮৮৭ চনত মাকাও পৰ্তুগীজ কলনীত ৰূপান্তৰিত হয়। ১৯৯৯ চনৰ ২০ ডিচেম্বৰত  মাকাওৰ সাৰ্বভৌমত্ব চীনক  হস্তান্তৰ কৰা হয়। চীনা-পৰ্তুগীজ যৌথ ঘোষণা আৰু মাকাওৰ মৌলিক নীতি অনুসাৰি ২০৪৯ চন পৰ্যন্ত এটি বিশেষ সাৰ্বভৌম ক্ষমতা ভোগ কৰিব।
  
## চিত্ৰমালা

## তথ্যসূত্ৰ

শ্ৰেণী:নগৰ-মহানগৰ
অসম ক্ৰিকেট সন্থা ষ্টেডিয়াম

**অসম ক্ৰিকেট সন্থা ষ্টেডিয়াম** (), **এচিএ ষ্টেডিয়াম** বা **বৰ্ষাপাৰা ক্ৰিকেট ষ্টেডিয়াম** অসমৰ গুৱাহাটীত অৱস্থিত এখন ক্ৰিকেট ষ্টেডিয়াম। এই ষ্টেডিয়ামখনত ঘৰুৱা তথা আন্তঃৰাষ্ট্ৰীয় ক্ৰিকেট খেল অনুষ্ঠিত হয়।

## ইতিহাস
২০০৪ চনৰ জুন মাহত তেতিয়াৰ মুখ্যমন্ত্ৰী তৰুণ গগৈয়ে ষ্টেডিয়ামখনৰ শিলান্যাস কৰিছিল। তাৰ পিছত ষ্টেডিয়ামৰ ক্লাব হাউছ আৰু ষ্টেণ্ডৰ শিলান্যাস কৰিছিল তেতিয়াৰ ভাৰতীয় ক্ৰিকেট নিয়ন্ত্ৰণ ব'ৰ্ডৰ সচিব নিৰঞ্জন শ্বাহে।
২০১২ চনৰ ৪ নৱেম্বৰত অনুষ্ঠিত হোৱা পূব মণ্ডল ছিনিয়ৰ মহিলা আন্তঃৰাজ্যিক এদিনীয়া ক্ৰিকেট প্ৰতিযোগিতাৰ অসম আৰু উৰিষ্যাৰ মেচখন হৈছে এই ষ্টেডিয়ামত অনুষ্ঠিত প্ৰথম মেচ। ইয়াৰ পিছৰ পৰা বৰ্ষাপাৰা ষ্টেডিয়ামত ৰঞ্জি ট্ৰফীৰ মেচ প্ৰতি বছৰে অনুষ্ঠিত হৈ আহিছে।

২০১৭ চনৰ ১০ অক্টোবৰত, প্ৰথমখন আন্তঃৰাষ্ট্ৰীয় টি২০ ক্ৰিকেট ভাৰত আৰু অষ্ট্ৰেলিয়াৰ মাজত অনুষ্ঠিত হয়। মেচখনত অষ্ট্ৰেলিয়া ৮ উইকেট বিজয়ী হয়। মেচখনত উপস্থিত মুঠ দৰ্শকৰ সংখ্যা আছিল ৩৮,১৩২।

২০১৮ চনৰ ২১ অক্টোবৰত ৱেষ্ট ইণ্ডিছ আৰু ভাৰতৰ মাজত প্ৰথমখন এদিনীয়া আন্তঃৰাষ্ট্ৰীয় খেল অনুষ্ঠিত হৈছিল আৰু ভাৰত এই খেলত ৮ উইকেটৰ ব্যৱধানত বিজয়ী হৈছিল।

২০১৯ চনৰ ৪ মাৰ্চৰ পৰা ৯ মাৰ্চলৈ ষ্টেডিয়ামখনত প্ৰথমবাৰৰ বাবে মহিলাৰ এদিনীয়া আন্তঃৰাষ্ট্ৰীয় খেল অনুষ্ঠিত হয়। ইংলেণ্ড আৰু ভাৰতীয় মহিলা ক্ৰিকেট দলৰ মাজত তিনিখন খেল অনুষ্ঠিত হয়; য'ত ইংলেণ্ডে ৩-০ ব্যৱধানত শৃংখলাটোত বিজয়ী হয়।

২০২০ চনৰ ৫ জানুৱাৰী তাৰিখত ভাৰত আৰু শ্ৰীলংকাৰ মাজত অনুষ্ঠিত হ'বলগীয়া টি২০ খেলখন প্ৰতিকূল বতৰৰ বাবে বাতিল হয়। ভাৰতে প্ৰথমে টছত জয়ী হৈ আলহী দল শ্ৰীলংকাক বেটিং কৰিবলৈ আমন্ত্ৰণ জনাইছিল। কিন্তু মেচ আৰম্ভ হোৱাৰ ঠিক আগে আগে হোৱা ধাৰাসাৰ বৰষুণৰ বাবে সম্প্ৰতি স্থগিত ৰাগিবলগীয়া হয় মেচখন।

## সা-সুবিধা
৪০,০০০ দৰ্শকে একেলগে খেল উপভোগ কৰাৰ সুবিধা থকা এই ষ্টেডিয়ামখন ভাৰতৰ অন্যতম বৃহৎ আৰু অত্যাধুনিক ক্ৰিকেট ষ্টেডিয়াম। ইনডোৰ অনুশীলন ক্ৰিকেট পিট্‌চ, চুইমিং পুল, জীম ইত্যাদি সকলো অত্যাধুনিক সা-সুবিধা ইয়াত উপলব্ধ আছে।

## পৰিসংখ্যা
**অনুষ্ঠিত মেচ**
* টেষ্ট  — ০
* এদিনীয়া আন্তঃৰাষ্ট্ৰীয়  — ১
* টি২০ আন্তঃৰাষ্ট্ৰীয়   — ২

### ৰেকৰ্ড সমূহ
**টুৱেন্টি ২০ আন্তঃৰাষ্ট্ৰীয়**
* সৰ্বাধিক ৰাণ — মইজেছ এনৰিকছ(৬৮), ট্ৰেভিছ হেড (৪৮)
* সৰ্বাধিক উইকেট — জেছন বেহ্ৰেনডৰ্ফ (৪), আডাম জাম্পা (২)
**এদিনীয়া আন্তঃৰাষ্ট্ৰীয়**
* সৰ্বাধিক ৰাণ — ৰোহিত শৰ্মা (১৫২*), বিৰাট কোহলি (১৪০)
* সৰ্বাধিক উইকেট — য়ুজুভেন্দ্ৰ চাহাল (৩), ৰবীন্দ্ৰ জাদেজা (২)

## তথ্যসূত্ৰ

## বাহ্যিক সংযোগ

* cricketarchive Website - Ground Page
* Cricinfo Website - Ground Page

শ্ৰেণী:ভাৰতত ক্ৰিকেট
শ্ৰেণী:ষ্টেডিয়াম
শ্ৰেণী:গুৱাহাটী
তগৰ

**তগৰ** (বৈজ্ঞানিক নাম: **) অসমত খুবেই পৰিচিত এক ফুল। এই ফুলৰ মুল বাসস্থান হল এছিয়া। বহু বছৰ পূৰ্বৰ পৰায়ে চীন দেশত ইয়াৰ খেতি কৰা হয়। ১৮ শতিকাৰ পৰাহে এই ফুল ইংৰাজ সকলৰ বাগিচাত স্থান পায়। শুভ্ৰ ফুল আৰু উজ্জ্বল সেউজীয়া পাতেৰে ই এবিধ গুল্মজাতীয় উদ্ভিদ। তগৰ ফুলৰ মুখ্য আকৰ্ষণ হৈছে ইয়াৰ সুন্দৰ গোন্ধ। সেয়ে ইয়াৰ আন এটি নাম হ'ল গন্ধৰাজ। ইংৰাজী ভাষাত ইয়াক , , , ,  আদি নামেৰে জনা যায়।

## নামকৰণ
এজন বিখ্যাত আমেৰিকান প্ৰকৃতিবীদ আলেকজেণ্ডাৰ গাৰ্ডেন (১৭১৩ – ১৭৯১)-ৰ নাম অনুসৰি তগৰ ফুলৰ বৈজ্ঞানিক নামকৰণ কৰা হয়।

তগৰ ফুলক বাংলাত গন্ধৰাজ বুলি কোৱা হয়। আনহাতে হিন্দীত তগৰ গছক অনন্ত বৃক্ষ (अनंत वृक्ष) বুলি কোৱা হয়। নেপালীত এইবিধ ফুলক ইন্দ্ৰকমল (इन्द्रकमल) বোলা হয়।

## বৰ্ণনা
কফি গছ প্ৰজাতিৰ এই চিৰসেউজীয়া উদ্ভিদ ১৫ মিটাৰ পৰ্যন্ত ওখ হয়। সুন্দৰ ফুল আৰু উজ্জ্বল পাতৰ উপৰিও মন মতলীয়া কৰা গোন্ধৰ বাবে তগৰক আলংকাৰিক গছ হিচাপে ফুলনি বা পদূলিত ৰুপন কৰা হয়। ফুলবোৰ সাধাৰণতে বসন্ত কালত ফুলে আৰু কেইবাদিনলৈ সতেজ হৈ থাকে।

## ব্যৱহাৰ
গৃহসজ্জা আৰু পুষ্পসজ্জাৰ বাবে ঘাইকৈ তগৰ ফুল ব্যৱহাৰ হয়। পূজা-পাৰ্বনতো ইয়াৰ ফুল ব্যৱহাৰ হয়। বিহুত অসমীয়া যুৱতীয়ে তগৰ ফুল খোপাত মাৰে।

তগৰ ফুলৰ পৰা বিভিন্ন সুগন্ধি দ্ৰব্য প্ৰস্তুত কৰা হয়। তদুপৰি ইয়াৰ পৰা এক হালধীয়া ৰঙৰ ৰঞ্জক পদাৰ্থ প্ৰস্তুত কৰা হয়, যি কাপোৰ আৰু খাদ্যত ৰং দিবলৈ ব্যৱহাৰ কৰা হয়।

পৰম্পৰাগত চীনা চিকিৎসা পদ্ধতিত ইয়াৰ গুটি ব্যৱহাৰ কৰা হয়।

## চিত্ৰ বিথিকা

Gardenia jasminoides Blanco1.154.png|1880s botanical drawing
Gardenia jasminoides cultivar magnifica 1.jpg|"মেগ্নিফিচা" ('Magnifica'), এক ডাঙৰ ফুল ফুলা প্ৰজাতি
Gardenia jasminoides in Mount Yagi 2008-06-13.jpg|জাপানৰ একক পাপৰিযুক্ত প্ৰজাতি


## তথ্য উৎস

## বাহ্যিক সংযোগ

* World Checklist of Rubiaceae
* ''Intoxicating Fragrance: Jasmine as Valium Substitute''

শ্ৰেণী:গুল্ম
শ্ৰেণী:ফুল
শ্ৰেণী:ভাৰতীয় উদ্ভিদ
শ্ৰেণী:ঔষধি উদ্ভিদ
শ্ৰেণী:অসমৰ উদ্ভিদ
কাজাখাস্তান

**কাজাখাস্তান** (কাজাখ্ ভাষা : Қазақстан *ক্বজ়ক্ব্‌স্তন্‌* ) মধ্য এছিয়াৰ এক গণতান্ত্ৰিক ৰাষ্ট্ৰ। ই বিশ্বৰ ৯ম বৃহত্তম ৰাষ্ট্ৰ আৰু বৃহত্তম স্থলবেষ্টিত ৰাষ্ট্ৰ। ইয়াৰ উত্তৰে ৰাছিয়া, পূবে চীন, দক্ষিণে কিৰগিজস্তান, উজবেকিস্তান, আৰু তুৰ্কমেনিস্তান আৰু পশ্চিমে কাস্পিয়ান সাগৰ আৰু ৰাছিয়া। কাজাখস্তান প্ৰায় সম্পূৰ্ণভাবে এছিয়া মহাদেশত অৱস্থিত। দেশখনৰ কিছু অংশ য়ুৰাল নদীৰ পশ্চিমে ইউৰোপ মহাদেশত পৰিছে। দেশৰ উত্তৰ অংশত অৱস্থিত আস্তানা নগৰ ইয়াৰ ৰাজধানী। 

কাজাখ্ ভাষা কাজাখাস্তানৰ চৰকাৰী ভাষা। কাজাখ নামৰ তুৰ্কীয় জাতি ইয়াৰ প্ৰধান জনগোষ্ঠী। ১৯২২ চনৰ পৰা ১৯৯১ পৰ্যন্ত কাজাখাস্তান ছোভিয়েট সংঘৰ অংশ আছিল। ১৯৯১ চনত ই স্বাধীনতা লাভ কৰে। স্বাধীনতাৰ পিছৰে পৰা দেশখনত ৰাষ্ট্ৰপতি শাসিত ব্যৱস্থা বিদ্যমান। ১৯৯৫ চনত এক নতুন সংবিধান প্ৰণয়ন কৰা হয়, যাতে ৰাষ্ট্ৰপতিক একচ্ছত্ৰ ক্ষমতা দিয়া হয়।

## ৰাজনীতি
কাজাখাস্তানৰ ৰাজনীতি এক ৰাষ্ট্ৰপতি শাসিত গণতন্ত্ৰ। ৰাষ্ট্ৰপতি হল ৰাষ্ট্ৰৰ প্ৰধান। চৰকাৰৰ প্ৰধান ৰাষ্ট্ৰপতি কৰ্তৃক মনোনীত হয়। ৰাষ্ট্ৰৰ সকলো ক্ষমতা চৰকাৰৰ ওপৰত ন্যস্ত। আইন প্ৰণয়নৰ ক্ষমতা চৰকাৰ আৰু দ্বিকাক্ষিক বিধানসভা উভয়ৰ ওপৰত ন্যস্ত। 
## ভূগোল
300px|thumbnail|left|কাজাখাস্তানৰ মানচিত্ৰ
কাজাখাস্তানৰ আয়তন ২.৭ মিলিয়ন বৰ্গকিলোমিটাৰ (১.০৫ মিলিয়ন বৰ্গমাইল), যি দেশখনক পৃথিৱীৰ নবম বৃহত্তম দেশৰ মৰ্যাদা দিছে। কাজাখাস্তান পৃথিৱীৰ বৃহত্তম স্থলভূমি-বেষ্টিত দেশ। ইয়াৰ আয়তন পশ্চিম ইউৰোপৰ আয়তনৰ সমতুল্য। 
## চিত্ৰমালা

File:Kazakh Parliament Astana.jpg|Parliament of Kazakhstan
File:Kazakhstan Republican Guard.JPEG|Kazakhstan Republican Guard
File:Kazakhs.jpg|Markakol reserve in the Altai Mountains, eastern Kazakhstan
File:IMG 7431-Sharyn canyon.jpg|Charyn Canyon in northern Tian Shan
File:Reserve Karkaraly.jpg|Karaganda Region
File:Astana-steppe-7748.jpg|Akmola Region in the Kazakhstan steppes
File:Syr Darya.jpg|Syr Darya river, one of the major rivers of Central Asia that flows through Kazakhstan
File:Zenkov cathedral.jpg|Eastern Orthodoxy is the second largest religion in Kazakhstan.
File:L.N.Gumilyov Eurasian National University.JPG|L.N.Gumilyov Eurasian National University in Astana is one of Kazakhstan's top universities


## তথ্য সংগ্ৰহ

শ্ৰেণী:এছিয়াৰ দেশ
শ্ৰেণী:ইউৰোপৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
শ্ৰীমন্ত শঙ্কৰদেৱ স্বাস্থ্য বিজ্ঞান বিশ্ববিদ্যালয়

**শ্ৰীমন্ত শঙ্কৰদেৱ স্বাস্থ্য বিজ্ঞান বিশ্ববিদ্যালয়** গুৱাহাটী, অসমত অৱস্থিত একমাত্ৰ স্বাস্থ্য বিজ্ঞানৰ বিশ্ববিদ্যালয় তথা উত্তৰ-পূৱ ভাৰতৰ প্ৰথমখন স্বাস্থ্য বিজ্ঞানৰ বিশ্ববিদ্যালয়। ‌ এই বিশ্ববিদ্যালয়খনি অসম চৰকাৰে ২০০৯ চনত সমগ্ৰ অসম ৰাজ্যৰ চিকিৎসা বিজ্ঞানৰ শিক্ষা আৰু ইয়াৰ মানদণ্ড উন্নতিৰ হেতুকে *শ্ৰীমন্ত শঙ্কৰদেৱ স্বাস্থ্য বিজ্ঞান বিশ্ববিদ্যালয় আইন ২০০৭*ৰ দ্বাৰা স্থাপন কৰে। ‌

## অৱস্থান
বিশ্ববিদ্যালয়খনি অস্থায়ীভাৱে গুৱাহাটী চিকিৎসা মহাবিদ্যালয়ৰ দ্বিতীয় মহলাৰ পৰা সঞ্চালন কৰি থকা হৈছে। ‌

## পাঠ্যক্ৰমসমূহ
### স্নাতক পাঠ্যক্ৰম
*বেচ্চেলৰ অৱ মেডিচিন আৰু বেচ্চেলৰ অৱ চাৰ্জৰী
*বেচ্চেলৰ অৱ ডেণ্টেল চাৰ্জৰী
*বেচ্চেলৰ অৱ আৰ্য়ুবেদিক মেডিচিন আৰু চাৰ্জৰী
*বেচ্চেলৰ অৱ হোমিঅ'পেথি মেডিচিন আৰু চাৰ্জৰী
*বেচ্চেলৰ অৱ ফাৰ্মাচী
*বেচ্চেলৰ অৱ নাৰ্চিং

### স্নাতকোত্তৰ পাঠ্যক্ৰম
*ডক্টৰ অৱ মেডিচিন
*মাষ্টাৰ অৱ চাৰ্জৰী
*মাষ্টাৰ অৱ ডেণ্টেল চাৰ্জৰী

### ডিপ্লোমা পাঠ্যক্ৰম

## অন্তৰ্ভুক্ত মহাবিদ্যালয়
### চিকিৎসা মহাবিদ্যালয়
*অসম চিকিৎসা মহাবিদ্যালয়
*গুৱাহাটী চিকিৎসা মহাবিদ্যালয়
*শিলচৰ চিকিৎসা মহাবিদ্যালয়
*যোৰহাট চিকিৎসা মহাবিদ্যালয় 
*ফখৰুদ্দিন আলী আহমেদ চিকিৎসা মহাবিদ্যালয়
*তেজপুৰ চিকিৎসা মহাবিদ্যালয়
*ডিফু চিকিৎসা মহাবিদ্যালয়
*লখিমপুৰ চিকিৎসা মহাবিদ্যালয়
*ধুবুৰী চিকিৎসা মহাবিদ্যালয়
*নগাঁও চিকিৎসা মহাবিদ্যালয়
*নলবাৰী চিকিৎসা মহাবিদ্যালয়
*কোকৰাঝাৰ চিকিৎসা মহাবিদ্যালয়
*তিনিচুকীয়া চিকিৎসা মহাবিদ্যালয় আৰু চিকিৎসালয়

### দন্ত চিকিৎসা মহাবিদ্যালয়
*আঞ্চলিক দন্ত চিকিৎসা মহাবিদ্যালয় আৰু চিকিৎসালয়
*চৰকাৰী দন্ত চিকিৎসা মহাবিদ্যালয়, ডিব্ৰুগড়
*চৰকাৰী দন্ত চিকিৎসা মহাবিদ্যালয়, শিলচৰ

### আৰ্য়ুবেদিক চিকিৎসা মহাবিদ্যালয়
*চৰকাৰী আৰ্য়ুবেদিক চিকিৎসা মহাবিদ্যালয়
### ফাৰ্মাচী মহাবিদ্যালয়
### নাৰ্চিং মহাবিদ্যালয়

## তথ্য সংগ্ৰহ

শ্ৰেণী:অসমৰ বিশ্ববিদ্যালয়সমূহ
নয়নতৰা

**নয়নতৰা** অসমত পোৱা এক সাধাৰণ ফুল গছ। ইয়াৰ গুলপীয়া বা বগা পাঁচ পাহিৰ ফুল বোৰৰ বাবে পৰিচিত। বৈজ্ঞানিক নাম *Catharanthus roseus*, ই *Apocynaceae* (*dogbane*, অথবা *oleander*) পৰিয়ালৰ অন্তৰ্ভুক্ত। নয়নতৰা বিভিন্ন স্থানত বিভিন্ন নামেৰে পৰিচিত, যেনে Cape periwinkle, Madagascar periwinkle, periwinkle, sadabahar, sadaphuli, sadasuhagi, sadsuhagan ইত্যাদি। ইয়াৰ আদি বাসস্থান মাদাগাস্কাৰ। এইবিধ ফুলক বাংলাত 
নয়নতাৰা, হিন্দীত গুলাবী সদাবাহাৰ আৰু মাৰাঠীত সদাফুলী বুলি কোৱা হয়।

## বৰ্ণনা
thumb|'' নয়নতৰাৰ বীজ ''

নয়নতৰাৰ আদি নিৱাস মাদাগাস্কাৰ। ভাৰত, বাংলাদেশ, পাকিস্তান আৰু আফ্ৰিকা মহাদেশসহ আৰু বহু দেশত ইয়াক দেখা যায়। ই গুল্মজাতীয় উদ্ভিদ। বৰ্ষজীৱী। কেতিয়াবা অনেক বছৰ জিয়াই থকা দেখা যায়। ২/৩ ফুটৰ বেছি ডাঙৰ দেখা নাযায়। পাত বিপৰীত, মসৃণ, আৰু ডিম্বাকৃতি। পাঁচ পাহি বিশিষ্ট ফুল। গুলপীয়া, পাতল গুলপীয়া আৰু বগা ৰঙৰ। ফুলৰ গোন্ধ নাই। বীজৰ দ্বাৰা বংশ বৃদ্ধি হয়।

নয়নতৰা ৬০-৮০ চেঃমিঃ ওখ হয়। গাছত প্ৰায় গোটেই বছৰেই ফুল ফুলে। ফুলবোৰ ৩-৩.৫ চেঃমিঃ বহল, ৫ পাপৰীৰ মাজত এটি গাঢ় ৰঙৰ ফোঁট থাকে। ইহঁতৰ বীজ চহ কৰা হয়। ইয়াক ফুল বাগিচা আৰু ঘৰৰ চাদত বা পিৰালীত লাগোৱা যায়।

## ৰাসায়নিক উপাদান
নয়নতৰাৰ পাত, ফুল আৰু ডালত বহু মূল্যবান ৰাসায়নিক উপাদান পোৱা যায়। ৭০ টাতকৈ বেছি উপক্ষাৰ ইয়াৰ পৰা আহৰণ কৰা হয়। ভিনক্ৰিষ্টিন আৰু ভিনব্লাষ্টিন নামৰ উপক্ষাৰ দুটা তেজৰ কৰ্কট ৰোগত ব্যৱহাৰ কৰা হয়। ডেলটা-ইহোহিম্বিন নামৰ এক প্ৰকাৰৰ ৰাসায়নিক পদাৰ্থও ইয়াৰ পৰা পোৱা যায়।
## ব্যৱহাৰ
পূজা পাৰ্বনত নয়নতৰাৰ ফুল ব্যৱহাৰ কৰা হয়। আলংকাৰিক গছ হিচাপেও ইয়াক ব্যৱহাৰ কৰা হয়।

কৃমি ৰোগত, মেধাবৃদ্ধিত, লিউকেমিয়া, মধুমেহ, ৰক্ত প্ৰদৰত,ৰক্তচাপ বৃদ্ধিত, সন্ধিবাতৰ লগতে নানা ৰোগত ইয়াৰ ব্যৱহাৰ হয়। কীট দংশনত দ্ৰুত উপশমত নয়নতৰাৰ ফুল বা পাতৰ ৰস ব্যৱহাৰ কৰা যায়।

## চিত্ৰমালা

Vinca Catharanthus roseus in Bangladesh.JPG| ভিনচা প্ৰজাতি,বাংলাদেশ
Catharanthus roseus flower bud, Burdwan, West Bengal, India 12 09 2012.JPG| ফুলৰ কলি, পশ্চিমবংগ
Nithyaklalyani.jpg| নয়নতৰা
Nayantara.jpg| নয়নতৰা
Catharanthus roseus-1.jpg| নয়নতৰা, পাকিস্তান
Catharanthus roseus Malaysia.jpg| নয়নতৰা, মালেছিয়া
Nithyakalyani India.jpg| নয়নতৰা ফুল
Catharanthus roseus Madagascar periwinkle White.JPG| White rosy periwinkle
Catharanthus roseus Pacifica Burgundy Halo-Madagascar Periwinkle.JPG|Pacifica Burgundy Halo - Madagascar Periwinkle
Catharanthus roseus-Red flowers of Madagascar Periwinkle 2.JPG|Red cultivar of Madagascar Periwinkle
Catharanthus Periwinkle.jpg|Potted Plant in New Delhi
Catharanthus roseus 001.jpg|Catharanthus roseus
Catharanthus roseus 02.jpg|Catharanthus roseus
Catharanthus roseus (1) 1200.jpg|Catharanthus roseus
বৃষ্টিকণায় নয়নতারা.jpg


## তথ্য উৎস

শ্ৰেণী:উদ্ভিদজগত
শ্ৰেণী:ফুল
শ্ৰেণী:অসমৰ উদ্ভিদ
হোলোং

**হোলোং** ( বৈজ্ঞানিক নাম :***Dipterocarpus retusus***) এক সাধাৰণ মধ্যম বৰ্গৰ কঠিন কাঠৰ বৃক্ষ। এই ডাঙৰ আকাৰৰ গছজোপা ডিপ্টেৰ'কাৰ্পাছ প্ৰজাতিৰ আটাইতকৈ পৰিচিত প্ৰজাতি। ই চীন, ভিয়েটনাম, ফিলিপাইনছ, লাওছ, কম্বোডিয়া, মালয়েছিয়া, ইণ্ডোনেছিয়া, ম্যানমাৰ আৰু ভাৰতৰ মূল বাসিন্দা। প্ৰায় ২০–৩০ মিটাৰ (৭০–১০০ ফুট) ওখ এই গছজোপা কম্বোডিয়াত সমভূমিৰ ঘন অৰণ্যত পোৱা যায়, পাহাৰৰ ঢালত আৰু নদীৰ কাষত আৰু ৮০০ মিটাৰ (২,৬০০ ফুট)ৰ পৰা ১৫০০ মিটাৰ (৫,০০০ ফুট) ভিতৰৰ অৰণ্যত সাধাৰণতে পোৱা যায়। হোলোং অসম আৰু অৰুণাচল প্ৰদেশৰ ৰাজ্যিক জাতীয় গছ। ইংৰাজীত হোলোঙক "Hollong Tree" বোলা হয়। 

## ব্যৱহাৰ
ভাৰতত এই কাঠ প্লাইউড আৰু বিভিন্ন আচবাব বনোৱাত ব্যৱহাৰ কৰা হয়। চীনত এই কাঠ নিৰ্মাণকাৰ্যত ব্যৱহাৰ কৰা হয়। হোলোং গছক অসমৰ মৰাণ জনগোষ্ঠীৰ লোক সকলে পবিত্ৰ গছ বুলি বিশ্বাস কৰে। কাঠ আৰু ৰেজিনৰ বাবে প্ৰধানকৈ এই গছৰ খেতি কৰা হয়। টৰ্চ আৰু মমবাতি তৈয়াৰ কৰাৰ উদ্দেশ্যে কম্বোডিয়াত পাহাৰীয়া অঞ্চলৰ মানুহে এই গছ সংগ্ৰহ কৰে। খুটা আৰু তক্তাৰ বাবে এই কাঠ উপযুক্ত।
## তথ্য সংগ্ৰহ
*''Dipterocarpus macrocarpus''

*Photo
শ্ৰেণী:বৃক্ষ
শ্ৰেণী:অসমৰ ৰাজ্যিক প্ৰতীক
শ্ৰেণী:অসমৰ উদ্ভিদ
নৱেম্বৰ ২০১৫-ৰ পেৰিছ আক্ৰমণ

১৩ নৱেম্বৰ, ২০১৫ ৰ সন্ধিয়া মধ্য ইউৰোপীয় সময় প্ৰায় ২১ বাজি ১৬ মিনিট ত আইছিছৰ অতি কমেও সাতজনীয়া জেহাদী যুঁজাৰুৰ দলে আত্মঘাতী মনোভাৱৰে ইউৰোপ মহাদেশৰ ফ্ৰান্সৰ ৰাজধানী পেৰিছ মহানগৰী আৰু ইয়াৰ উত্তৰীয় উপনগৰ চেইন্ট ডেনিছৰ সাত ঠাইত প্ৰায় সমান্তৰাল ভাৱে স্বয়ংক্ৰিয় মাৰণাস্ত্ৰ আৰু বোমাৰে আক্ৰমণ চলাই যাৰ ফলত 

* ১। **ষ্টেডি দি ফ্ৰান্স**  খেলপথাৰ 

* ২। *ৰিউ বিছাট* পথৰ **লা কেৰিলন** কফি-বাৰৰ সন্মুখ 

* ৩। *ৰিউ এলিবাৰ্ট* পথৰ **লা পেটিঁ কম্বোডি** ৰেষ্টোৰাঁ 

* ৪। *ৰিউ ডি লা ফন্টেইন ও-ৰই*  পথৰ **লা কাছা ন'ষ্ট্ৰা** নামৰ ইটালীয়ান ৰেষ্টোৰাঁ 

* ৫। *ৰিউ ডি চেৰণী* পথৰ **লা বেলে ইকুইপি** ৰেষ্টোৰাঁ 

* ৬। **ভল্টেয়াৰ নগৰ-বেষ্টনী পথ** আৰু 

* ৭। **বাটাক্লেন** প্ৰেক্ষাগৃহত  প্ৰায় চাৰে তিনি ঘন্টাৰ ভিতৰত মুঠতে অতি কমেও ১২৯ জন লোক নিহত আৰু ৩৫২ জন লোক আহত হয় আৰু দেশখনক এক জৰুৰী অৱস্থাৰ মাজলৈ ঠেলি নিয়ে।

২০০৪ চনৰ স্পেইনৰ মাদ্ৰিদ ৰেল বিস্ফোৰণৰ পাচত ইউৰোপত সংঘটিত হোৱা ইয়েই দ্বিতীয় ভয়ংকৰ আক্ৰমণৰ ঘটনা আৰু ফ্ৰান্সৰ মতে দ্বিতীয় মহাসমৰৰ পাচত সেই দেশৰ ওপৰত হোৱা সৰ্বনাশী আক্ৰমণ । ১৪ নৱেম্বৰ, ২০১৫ ৰ ৰাতিপুৱা আইছিছৰ তৰফৰ পৰা এই ঘটনাৰ দায়িত্ব লোৱা হয় আৰু ইয়াক ইউৰোপত অনাগত ধৰ্মযুদ্ধৰ ধুমুহাৰ আৰম্ভনি বুলি ঘোষনা কৰা হয়।

## তথ্য সংগ্ৰহ

শ্ৰেণী:সন্ত্ৰাসবাদী আক্ৰমণ
শ্ৰেণী:ফ্ৰান্স
টকিঅ'

, হৈছে জাপান ৪৭খন মহানগৰ প্ৰশাসনৰ অন্যতম, অঞ্চল তথা ইয়াৰ ৰাজধানী। ই জাপানৰ আটাইতকৈ ডাঙৰ নগৰ। বৃহত্তৰ টকিঅ' অঞ্চল হৈছে পৃথিৱীৰ এখন সৰ্বাধিক জনবহুল মহানগৰীয় অঞ্চল। এসময়ত টকিঅ' জাপানৰ সম্ৰাটসকলৰ আৰু জাপানী শাসনকৰ্তাৰ আসন আছিল। টকিঅ' হৈছে লজু দ্বীপ আৰু অগাছাৱাৰা দ্বীপকে ধৰি মূল হঞ্চু দ্বীপৰ দক্ষিণোত্তৰ দিশৰ কেণ্ট' অঞ্চল। ইয়াক পূৰ্ৱতে এড' বুলি কোৱা হৈছিল। ১৬০৩ চনত ছ'গুন ট'কুগাৱা লেয়াছুৱে ইয়াত তেওঁৰ মুখ্য কাৰ্যালয় স্থাপন কৰালৈকে ই ডে ফেক্ট' শাসনকৰ্তাৰ আসন আছিল। ১৬৬৮ চনত সম্ৰাট মেইজিয়ে পুৰণি ৰাজধানী কাইট'ৰ পৰা ইয়ালৈ আসন স্থানান্তৰ কৰাৰ পাছত ই চৰকাৰীভাৱে ৰাজধানীৰ মৰ্যাদা পায়; সেই সময়তে এড'ৰ নাম টকিঅ'লৈ সলনি কৰা হয়। ১৯৪৩ চনত পূৰ্ৱৰ  আৰু  লগলগাই টকিঅ' মহানগৰ প্ৰশাসনৰ সৃষ্টি কৰা হয়। 

টকিঅ'ক প্ৰায়ে এখন নগৰ বুলি ভবা হয়, কিন্তু চৰকাৰীভাৱে ইয়াক এখন "মহানগৰ প্ৰশাসনিক অঞ্চল" হিচাপেহে জনা যায়। ইয়াৰ গঠন নগৰতকৈ ভিন্ন আৰু ই নগৰ তথা প্ৰশাসন দুয়োপ্ৰকাৰে কাম কৰে। ইয়াৰ মহানগৰীয় প্ৰশাসনে টকিঅ'ৰ ২৩টা বিশেষ ৱাৰ্ডক (প্ৰত্যেককে একোখন একক নগৰ হিচাপে শাসন কৰা হয়) শাসন কৰে। লগতে এই চৰকাৰে ইয়াৰ পশ্চিম অংশৰ ৩৯খন  পৌৰসভা আৰু দুটা দূৰৱৰ্তী দ্বীপশৃংখলো শাসন কৰে। বিশেষ ৱাৰ্ডসমূহৰ জনসংখ্যা প্ৰায় ৯ নিযুততকৈয়ো অধিক, আনহাতে সমগ্ৰ টকিঅ'ৰ জনসংখ্যা প্ৰায় ১৩ নিযুত। নগৰখনত ফৰচুন গ্ল'বেলৰ ৫০০ কোম্পানীৰ ৫১টা কোম্পানী আছে; পৃথিৱীৰ ভিতৰত আটাইতকৈ বেচি সংখ্যক কোম্পানী থকা নগৰ। টকিঅ' ইণ্টাৰনেচনেল ফিনাঞ্চিয়েল চেণ্টাৰ ডেভেলপমেণ্ট ইণ্ডেস্কএডিটৰ তৃতীয় স্থানত আছে। নগৰখন হৈছে ফুজি টিভি, টকিঅ' এমএক্স, টিভি টকিঅ', টিভি আছাহি, নিপন টেলিভিছন, এনএইসকে আৰু টকিঅ' ব্ৰডকাষ্টিং ছিষ্টেমৰ দৰে বহুটো দূৰদৰ্শন কেন্দ্ৰৰ গৃহচহৰ। 

টকিঅ' গোলকীয় অৰ্থনৈতিক শক্তিৰ তালিকাৰ তৃতীয় স্থানত আৰু গোলকীয় নগৰৰ তালিকাৰ চতুৰ্থ স্থানত অৱস্থান কৰিছে। গাডব্লিউচি (GaWC)'ৰ ২০০৮ চনৰ অনুসন্ধান পত্ৰিকাত এই নগৰখনক আলফা+ বিশ্ব নগৰ বুলি তালিকাবদ্ধ কৰিছে—আৰু ২০১৪ চনত *[[ট্ৰিপএডভাইজৰ]]*ৰ বিশ্ব নগৰ সমীক্ষাৰ "শ্ৰেষ্ট সামগ্ৰিক অভিজ্ঞতা" শাখা প্ৰথম স্থান পাইছিল (নগৰ খনে"স্থানীয় লোকৰ সহায়ৰ হাত", "নৈশজীৱন", "দোকান কৰা", "স্থানীয় জন পৰিবহণ" আৰু "স্বচ্ছ বাট-পথ" শাখাসমূহতো প্ৰথম স্থানত আছিল)। ২০১৫ চনত মাৰ্চাৰ কণছাল্টিং ফাৰ্মে টকিঅ'ক পৃথিৱীৰ ভিতৰত ১১শ তম সৰ্বাধিক ব্যয়বহুল নগৰ হিচাপে চিহ্নিত কৰিছে, আৰু ইক'নমিষ্ট ইণ্টেলিজেন্স ইউনিট'ৰ ক'ষ্ট-অৱ-লিভিং (জীয়াই থকাৰ দাম) সমীক্ষামতেও ই পৃথিৱীৰ ১১শ তম সৰ্বাধিক ব্যয়বহুল নগৰ। ২০১৫ চনত *[[Monocle (lifestyle magazine)|মন'ক'ল]]* আলোচনীয় টকিঅ'ক পৃথিৱীৰ আটাইতকৈ বাসোপযোগী নগৰ হিচাপে নামকৰণ কৰিছিল। পৃথিৱীৰ সুৰক্ষিত চহৰসমূহৰ তালিকাত টকিঅ'ই প্ৰথম স্থান অধিকাৰ কৰি আছে। টকিঅ'ত গ্ৰীষ্মকালীন অলিম্পিক ১৯৬৪, ১৯৭৯ জি-ছেভেন ছামিট, ১৯৮৬ জি-ছেভেন ছামিট, আৰু ১৯৯৩ জি-ছেভেন ছামিট, অনুষ্ঠিত কৰা হৈছিল আৰু ইয়াতেই গ্ৰীষ্মকালীন অলিম্পিক ২০২০ আৰু গ্ৰীষ্মকালীন পেৰাঅলিম্পিক ২০২০ অনুষ্ঠিত কৰা হ'ব। 

## তথ্য সংগ্ৰহ

শ্ৰেণী:নগৰ-মহানগৰ
শ্ৰেণী:জাপান
শ্ৰেণী:ৰাজধানী
দেৰাডুন

**দেৰাডুন** ভাৰতৰ এখন মহানগৰ আৰু ই উত্তৰাখণ্ডৰ ৰাজধানী। এই চহৰ খন ভাৰতবৰ্ষৰ ৰাজধানী চহৰ দিল্লীৰ পৰা প্ৰায় ২৩৬ কিলোমিটাৰ উত্তৰে গিৰিৰাজ হিমালয়ৰ পাদদেশত অৱষ্ঠিত। চহৰখনৰ পশ্চিমে গংগানদী আৰু পূবে যমুনা নদী আছে। দেৰাডুন চহৰৰ জলবাযু প্ৰায়ে শীতল হৈ থাকে। চহৰখনৰ অন্যতম আকৰ্ষনীয় ঠাইবোৰ হল, মচুৰি, নাইনিতাল, হিন্দু ধৰ্মীয় স্থান হৰিদ্বাৰ আৰু ঋষিকেশ। দেৰাডুন চহৰ খন প্ৰাকৃতিক সৌন্দৰ্যৰ লগতে প্ৰশাসনিক আৰু ৰাষ্ট্ৰীয় শিক্ষানুষ্ঠানৰ বাবে জনাজাত। ভাৰতীয় সৈন্য একাদেমী, অৰণ্য গৱেষণা প্ৰতিষ্ঠান, দেৰাডুন প্ৰাদ্যোগিক বিশ্ববিদ্যালয়, ভাৰতীয় পেট্ৰলিয়াম প্ৰতিষ্ঠান, তেল আৰু প্ৰাকৃতিক গেছ প্ৰতিষ্ঠান, তেল আৰু শক্তি অধ্যয়ন বিশ্ববিদ্যালয়, দেৰাডুন আইন মহাবিদ্যালয়, ভাৰতীয় জৰীপ প্ৰতিষ্ঠান, ৱাদিয়া হিমালয়ান ভূ-তত্ব প্ৰতিষ্ঠান, ভাৰতীয় ৰিমট চেনচিঙ প্ৰতিষ্ঠান, ভাৰতীয় বন্যপ্ৰাণী প্ৰতিষ্ঠানৰ দৰে এঘাৰখন ৰাষ্টীয় শিক্ষানুষ্ঠানৰ বাবে জনপ্ৰিয়।
## বাণিজ্য
কম জনবহুল আৰু শিক্ষানুষ্ঠানেৰে ভৰপুৰ চহৰ খনৰ প্ৰতিজন নাগৰিকৰ মুঠ জনমূৰী আয় $২৪০০। দেৰাডুন চহৰখন চ'ফ্টৱেৰ প্ৰাদ্যোগিক পাৰ্ক স্থাপনৰ পিচৰ পৰা বাণিজ্যক আৰু তথ্য প্ৰযুক্তিৰ মুল কেন্দ্ৰ হিচাপে পৰিগণিত হৈছে। ৰাষ্টীয় ৰাজধানী আৰু চহৰখনৰ মাজৰ চাৰি লাইন যুক্ত ৰাষ্টীয় ঘাইপথ নিৰ্মানৰ পিছত চহৰখনৰ বাণিজ্য আৰু উন্নত হব বুলি আশা কৰা হৈছে।

## পৰ্যটন
পৰ্যটন ক্ষেত্ৰ হিচাপে টাপকেশ্বৰ মন্দিৰ, মালচি হৰিন পাৰ্ক, চেন্টেল ব্ৰেইল প্ৰেচ, ৱাদিয়া হিমালয়ান ভূ-তত্ব প্ৰতিষ্ঠান, মচুৰি আদি বিখ্যাত।
ক্ৰীড়া পৰ্যটন হিচাপে মহাৰানা প্ৰতাপ ক্ৰীড়া কমপ্লেক্সত ভাৰতৰ প্ৰথমটো বৰফত খেলা ষ্টেডিয়াম আছে।

## যাতায়ত
বিমান, ৰেল আৰু বাছ এই তিনিও ধৰনৰ যাতায়তৰ সূ-ব্যৱস্থা আছে। 
এয়াৰ ইন্ডিয়া, স্পাইচ জেট আৰু জেট এয়াৰৱেজে নিয়মীয়া যাাত্ৰা কৰে। 
দেৰাডুনত ৰেলৱে ষ্টেচন খনেই হল উত্তৰাখণ্ডৰ শেষ ৰেল ষ্টেচন। এই ৰেল ষ্টেচনৰ পৰা নিয়মিতভাৱে দিল্লী, মুম্বাই কলিকতা, লক্ষ্ণৌ, তিৰুবন্থপুৰম, ভদোদৰা আৰু বাৰাণসীলৈ নিক্ষমিত ভাবে ৰেল চলাচল কৰে। তাৰোপৰি দিল্লী আৰু দেৰাডুনৰ মাজত জন শতাব্দী এক্সপ্ৰেচ আৰু কেইবাখনো দ্ৰুতবেগী ৰেল চলাচল কৰে।

## সংস্কৃতি
দেৰাডুন অঞ্চলখন গৰহাল ক্ষেত্ৰত পৰা বাবে গৰহাল সংস্কৃতিৰ প্ৰভাৱ বেছি।
## তথ্য সংগ্ৰহ

শ্ৰেণী:ভাৰতৰ নগৰ মহানগৰ
শ্ৰেণী:ভাৰতৰ ৰাজধানী নগৰ